"Standard & Poor’s" bu bankın reytinqini açıqlayıb - BBN.az\n“Azərbaycan Sənaye Bankı” ASC-nin İdarə Heyətinin sədri Doğan Tandoğan dünyasını dəyişib\n“Ödəniş sistemləri və rəqəmsal bankçılıq üzrə Ekspert Qrupu”nun onlayn iclası keçirilib\nicaze.e-gov.az portalında icazələrin bir hissəsi ləğv edilib\nRabitəbankdan yeni kampaniya – PULSUZ KARTMANE\nKapital Bank Visa kartlarına endirim verən partnyorlara əlverişli imkanlar təqdim edir\nƏSF ləğv prosesində olan“Atabank” ASC, “Amrahbank” ASC, “AG bank” ASC və “NBC bank” ASC-də qorunan əmanətlər üzrə 100 milyon manatdan artıq konpensasiya ödəyib\nAMB, ABA və IFC-nin birgə iştirakı ilə bank nümayəndələri üçün vebinar keçirilib\n“Standard & Poor’s” bu bankın reytinqini açıqlayıb\nStandard & Poor’s beynəlxalq reytinq agentliyi növbəti dəfə Azərbaycanın aparıcı korporativ bankı olan PAŞA Bankın reytinqini yüksək səviyyədə təsdiq edib. Belə ki, emitentin defoltunun uzunmüddətli reytinqi (“EDR”) «ВВ-» səviyyəsində, qısamüddətli EDR isə “B” səviyyəsində təsdiq olunub. Bu reytinq Azərbaycanın 100% yerli kapitallı bütün özəl bankları arasında ən yüksək reytinqlərdən biridir.\nPAŞA Bankın İdarə Heyətinin sədri Taleh Kazımovun sözlərinə görə, reytinqin növbəti dəfə təsdiq edilməsinin rəhni Bankın bazar mövqeyi və peşəkar kollektivinin gündəlik müntəzəm və diqqətli işi olmuşdur.\nT.Kazımov yekunlaşdıraraq bildirmişdir ki:\n“Makroiqtisadi çağırışların güclənməsinə baxmayaraq, biz, regional maliyyə institutu kimi, müştərilərimizə peşəkar ekspertiza və fərdi xidmət təqdim etməklə, onları dəstəkləməyi davam etdirdik. Beləliklə də, PAŞA Bankın reytinqinin təsdiq edilməsi əməliyyat ölkələrində sabit maliyyə mövqeyimizin qorunub saxlanmasının, habelə müştərilərin biznes-tərəfdaş kimi bizə qarşı artan etimadının göstəricisidir”.\nQeyd edək ki, Standard & Poor’s öz hesabatında PAŞA Bankın Azərbaycanın bank sektoru üçün yüksək əhəmiyyət kəsb etdiyini qeyd edir və bankın biznes mövqeyinin qiymətləndirilməsində Bankın korporativ müştərilərə göstərilən xidmətlər seqmentində böyük bazar payını, həmçinin təcrübəli idarəetmə komandasına malik olduğunu nəzərə alır.\nGlobal G.A.P təlimi keçiriləcək\nBanklarda verilən adi ipoteka kreditlərinin faiz dərəcələri nə qədərdir?\nBitkoinin dəyəri 0.7% azalıb


Nömrəni radardan gizlədən dərmanla bağlı RƏSMİ AÇIQLAMA\n22 Dekabr 2014 14:58\nMəlumat verdiyimiz kimi, paytaxtda bəzi sürücülər idarə etdikləri nəqliyyat vasitələrinin dövlət nömrə nişanlarına müdaxilə edir və bu yolla radarlardan yayınmağa çalışırlar. Bakıda bu işlə məşğul olan xüsusi şəxslər var və onlar 50 manat «zəhmət haqqı» aldıqdan sonra sürücülərə radara düşməyəcəklərinə dair tam zəmanət verirlər.\nİddia edilir ki, xüsusi maye dövlət nömrə nişanına vurulduqdan sonra nəqliyyat vasitəsi yüksək sürətlə hərəkət etsə belə, radarlar onu müəyyənləşdirə bilmir. Yəni, sürücü qayda pozduqda radar maşının fotosunu çəkir, ancaq nömrə qeyd olunmur.\nSözügedən məsələ ilə bağlı Publika.az-a açıqlama verən yol hərəkəti üzrə ekspert, hüquqşünas Ərşad Hüseynov bildirdi ki, qanunun tələbinə görə, sürəti ölçülən avtomobilin həm də fotoşəkli və videosu çəkilməlidir. Ekspert həmçinin nəqliyyat vasitəsini radarlardan gizlətmək üçün dövlət nömrə nişanının üzərinə çəkilən xüsusi kimyəvi maddələrin olduğunu qeyd etdi: «Dövlət yol polisində informasiya sistemi var. Həmin sistem nömrəni tanıdıqdan sonra nəqliyyat vasitəsinin kimin adına olması və kimin idarə etməsi aydınlaşır. Bəli, həqiqətən də nömrənin üstünə çəkilən xüsusi kimyəvi maddələr var. Bu halda radar yenə də avtomobilin sürətini ölçür. Lakin bu zaman o, tanınmayan bir əşya kimi qeydə alınır. Yəni radar nömrəni müəyyənləşdirə bilmir. Çünki dövlət nömrə nişanının üstünə çəkilmiş maddə şüaları elə əks etdirir ki, son nəticədə heç nə görünmür. Dünyanın bir çox ölkələrində dələduzlar bu cür kimyəvi maddələrdən istifadə edir. Burada bəzi xırdalıqlar da var. Ancaq mən onları demək istəməzdim. Çünki desəm, o zaman dələduzlar həmin üsullardan da istifadə etməyə başlayacaqlar».\nBu cür hallarla mübarizə üsulları barədə danışan ekspertin sözlərinə görə, radarlar operativ sistemlə işləməklə bərabər, onlara həm də operatorlar nəzarət edirlər: «Operatorlar əldə olunmuş məlumatlara həm nəzarət edir, həm də onları emal edirlər. Onlar hansısa küçədən və ya prospektdən keçən, yüksək sürətlə hərəkət edən, lakin nömrəsi görünməyən cisim gördükdə həmin ərazidə xidmət edən yol polisi əməkdaşlarına bu barədə məlumat verirlər. Nəticədə, yaxınlıqdakı şübhəli avtomobillər saxlanılır və müvafiq yoxlama aparılır. Xaricdə bu kimi hallarla mübarizə üçün xüsusi avadanlıqlar var. Məsələn, həmin qurğu vasitəsilə nömrə üzərinə kimyəvi maddə çəkilmiş nəqliyyat vasitəsi asanlıqla müəyyən edilir. Əcnəbi ölkələrdə buna görə böyük cərimə nəzərdə tutulur. Bizdə bu kimi hallara yol verənlərə 60 manat və 4 cərimə balı nəzərdə tutulur. Bundan başqa, nömrəyə edilmiş müdaxilə aradan qaldırılmadan həmin avtomobili sürməyə icazə verilmir».\nBakı Şəhər Dövlət Yol Polisi İdarəsinin ictimaiyyətlə əlaqələr şöbəsinin rəisi, polis polkovnik-leytenantı Vaqif Əsədov da Publika.az-a açıqlamasında dövlət nömrə nişanına hər hansı müdaxilənin edilməsinin qanunvericiklə qadağan olduğunu vurğuladı: «Bu, qanunun tələbinin pozulmasıdır. Avtonəqliyyat vasitəsinə məxsus dövlət nömrə nişanları standarta uyğun olmalıdır. Əgər kimsə hesab edirsə ki, dövlət nömrə nişanına hər hansı bir maye çəkməklə radarlardan yayına biləcək, bu yanlış düşüncədir. Bu, ancaq azyaşlı uşaqların düşüncəsi ola bilər. Biz bu cür hallara qarşı daim mübarizə aparırıq. Bakı şəhərində quraşdırılmış kameralar bu cür halları aşkarlamaqda bizə yardımçı olur. İndiyədək bir neçə dəfə bu kimi faktlarla rastlaşmış və müvafiq tədbirlər görmüşük».\nVaqif Əsədov birmənalı şəkildə qeyd etdi ki, Bakı şəhərində yerləşdirilmiş kameralar bu cür halları asanlıqla aşkarlayır: «Ölkəmizdə quraşdırılan radar və kameralar sürət rejimini pozan və ya digər xətalar törədən avtomobillərin nömrələrini rahat oxuya bilir: «İndiki radarlar «spişka»sız da çəkir. Ona görə də nömrəyə hansısa müdaxilə edilsə də, kameralar onu qeydə alacaq. Hesab edirəm ki, bu cür mayeləri reklam edənlər bu yolla öz məhsullarını satmağa və son nəticədə insanları aldatmağa çalışırlar. Onlar pul qazanmaq naminə bu cür düşüncəsizlik edirlər. Sürücülərimiz unutmasınlar ki, dövlət nömrə nişanına hər hansı müdaxilə tərəfimizdən aşkarlandıqda həmin şəxs mütləq cəzalandırılır».


Trabant — Vikipediya\nçox kiçik/ Kleinwagen\nköndələninə yerləşdirilmiş mühərrikli ön ötürücülü\n500 və ya 600 sm³.\nTrabant – Almaniya Demokratik Respublikasıda istehsal edilmiş avtomobil markası.\nTarixi arayış[redaktə | mənbəni redaktə et]\nMüharibədən çıxmış ADR-in hökuməti maya dəyəri ucuz olan bir avtomobil hazırlamaq niyyətinə düşür. Mühəndislər işə girişir və avtomobillə motosikletin qarışığı olan bir mikroavtomobil meydana çıxır.\n4 nəfər sərnişin tutumu olan ilk "Trabant P50" 1959-da satışa çıxarılır. Qabaq intiqallı, müstəqil asqılı, mühərriki eninə yerləşdirilmiş bu avtomobil o dövr üçün texnoloji yenilik hesab olunurdu. 1964-cü ildə satışa çıxarılan "P601" isə tarixə "Trabi" kimi düşdü.\nTexniki göstəricilər[redaktə | mənbəni redaktə et]\nAvtomobildə hər şey qənaətə hesablanıb. Müharibədən sonra qara metal qıtlığı yaşayan ölkədə avtomobilin karkası duroplast deyilən materialdan hazırlanır. Duroplast pambıq, İpək və hətta (bəzi vaxtlarda) kağız lifləri ilə möhkəmləndirilmiş təkrar emal məhsullarından alınan sərt rezindir. Bu material qəza zamanı sərnişinləri qorumur. Zərbə zamanı şüşə kimi parçalanan bu materialı təkrar emal etmək də mümkün deyil. Bu səbəbdən 90-cı illərin sonunda avtomobil qəbiristanlıqlarındakı Trabantların karkasına materialı parçalamaq üçün xüsusi bakteriyalar yerləşdirdilər.\nAvtomobilə 2 taktlı 2 silindrli mühərrik yerləşdirən istehsalçı burda da qənaət etməyi yaddan çıxarmayıb. Mühərrikdə yanacaq, yağ və su nasosları, mərkəzi yağlama sistemi yoxdur. Yanacaq karbüratora motosikletdəki kimi yerin cazibə qüvvəsi sayəsində daxil olur. Avtomobilin asqısı da özünə uyğundur, lakin tormoz sistemi çox effektlidir. Mühərriklə tormozlamanın demək olar ki mümkün olmadığı bu avtomobilin bütün təkərləri barabanlı tormoz sistemi ilə təchiz olunub. Mühərrikin vibrasiyasına görə tez-tez boşalan qabaq panelin vintlərini də vaxtaşırı sıxmaq lazım gəlir. Göy və ya qara tüstü buraxmayan "Trabant"a isə rast gəlmək mümkün deyildi.\nİstehsal ucuz başa gəlsə də, avtomobilin yanacaq sərfiyyatı hər kəsin büdcəsinə görə deyildi. Mühərrikin ekoloji tərəflərindən isə ümumiyyətlə danışmağa dəyməz.\nAvtomobil çox sadə quruluşa malik olduğu üçün onu hər kəs ev şəraitində təmir edə bilərdi. İstehsalçı öz məhsuluna alman deyil, sovetə xas münasibət göstərmişdir (ruslar öz texnikalarını belə xarakterizə edirlər – kobuddur, ağırdır, amma etibarlıdır). Texnologiyanın köhnəlməsi nəticəsində istehsalın maya dəyəri aşağı düşsə də, keyfiyyət də bərbad vəziyyətə gəlirdi. Avtomobili zavoddan çıxmazdan qabaq bir mütəxəssis çəkic və ya təpiklə vuraraq texniki baxışdan keçirirdi. Avtomobilin qapıları cəmi bir neçə ay normal örtülürdü. İstismar təlimatında göstərilirdi ki, alandan bir müddət sonra və ildə ən azı bir dəfə avtomobilin bütün detalların bərkitmək lazımdır.\n"Trabant" həm də sosialist Almaniyasındakı texnoloji geriliyinin göstəricisi idi.\nZamanında aavtomobilə sahib olmaq üçün bəzən 5 il növbəyə durmaq lazım gəlirdi. "Trabant"a sahib olmaq keçmiş SSRİ-də QAZ-24-ə sahib olmaqla müqayisə edilə bilərdi.\n1957-1991-ci illərdə 3.051.385 ədəd istehsal olunmuş "Trabant"dan 2007-ci ilin sonuna təqribən 52 000 ədəd qalmışdı. Almaniyanın birləşməsindən sonra, insanlar bu texnikadan kütləvi surətdə imtina etməyə başladılar. "Trabant"ın yeni modellərinin hazırlanması cəhdləri də iflasa uğradı. Bu gün avtomobilə muzeylərdə və "Trabant" həvəskarlarının kolleksiyalarında rast gəlmək mümkündür.\n2009-cu ilin sentyabrında keçirilən Frankfurt - 2009 avtosalonundu isə elektrik mühərrikli "Trabant" təqdim olundu. Yeni "Trabi nT" adlı bu model 2012-ci ildə təqribən 20 min avroya satışa çıxarıldı.\nTrabant: Vahid və azad Almaniyanın simvolu Arxivləşdirilib 2010-07-13 at the Wayback Machine\nVikianbarda Trabant ilə əlaqəli mediafayllar var.\nMənbə — "https://az.wikipedia.org/w/index.php?title=Trabant&oldid=5744267"\nBu səhifə sonuncu dəfə 23 yanvar 2021 01:12 tarixində redaktə edilib.


ABŞ-ın Baltimor şəhərində vəziyyət gərginləşdi, komendant saatı tətbiq edildi - FOTOLAR (YENİLƏNİB)\nAfroameriaklı şəxsin ölümü səbəbindən Amerikanın Baltimor (Merilend ştatı) şəhərində etiraz aksiyası başlayıb. Nəticədə, etirazçılarla polis arasında qarşıdurma yaşanıb.\nPublika.az xarici mətbuata istinadən xəbər verir ki, yaranmış iğtişaşda 7 polis əməkdaşı xəsarət alıb: onlardan bəzilərində sümük sınıqları müşahidə olunub, digər bir polis isə huşsuz vəziyyətdə xəstəxanaya çatdırılıb.\nQeyd edək ki, Baltimor küçələrində baş verən iğtişaşlar aprelin 27-dən başlayıb. Polis bölməsindən deyilib: “Günün ikinci yarısında nümayişçilər polis əməkdaşlarına hücum çəkdilər. Şəhər sakinlərinin müdafiəsi üçün bütün lazımı tədbirlərə əl atmağa hazırıq”. Nümayişin yatırılması üçün gözyaşardıcı qazdan istifadə olunub.\nXəbər verildiyi kimi nümayişçilər vitrinləri dağıdır, maşınları çevirib yandırır. Bundan əlavə, onlar apteklərin birində soyğunçuluq edərək müəssisəyə od vurub. Hadisə yerində yanğınsöndürən briqadaları çalışır.\nŞtatın qubernatoru Larri Hoqan fövqəladə vəziyyət rejiminin tətbiq olunması haqda fərman imzalayıb. Milli qvardiyanın bölmələri döyüş hazırlığı vəziyyətinə gətirilib. Polis sakinlərə evdən bayıra çıxmamağı tövsiyə edib.\nPrezident Barak Obama yaranmış iğtişaşı baş prokurorla da müzakirə edib. İğtişaşın yatırılması üçün 5 min polisin cəlb edilməsi nəzərdə tutulub.\nXatırladaq ki, bütün bu iğtişaşlar aprel ayında həbs olunan 25 yaşlı Fredi Qreyə görə yaranıb. Polis qaradərili amerikalını narkotik ticarətinə görə həbs edib. Bundan sonra adıçəkilən şəxs xəstəxanada ölüb. Polisin qəddarlığına görə şəhər sakinləri etiraz aksiyasına başlayıb.\nŞəhər bələdiyyəsi komendant saatı rejimi tətbiq edib. Vətəndaşlara bir həftə ərzində saat 22:00-dan 05:00-a kimi küçəyə çıxmaq qadağan olunub. Son məlumatlara görə, şəhərdə kütləvi qarət müşahidə olunur, mağazalar və ofislər dağıdılır. 15 polis və onlarla nümayişçinin yaralandığı, 20-dən çox nümayişçinin isə saxlanıldığı bildirilir.\nBəzi məlumatlara görə, şəhərin mərkəzində böyük yanğın başlayıb. Yanğının nümayişçilər tərəfindən törədildiyi ehtimal edilir. Bundan başqa, şahidlərin sözlərinə görə, nümayişçilər yanğınsöndürən maşınların su borularını kəsərək onların yanğını söndürməsinə mane olurlar.\nŞəhərdə sabitliyi təmin etmək üçün küçələrə 6 min polis çıxarılacaq. ABŞ mediası ötən il baş verən Ferqyuson hadisələrini xatırladır və baş verənləri “İkinci Ferqyuson” adlandırır.\n“Biz soyğunçuluq və zorakılıq aktlarına dözməyəcəyik. Mən Merilend ştatının milli qvardiyasını döyüş hazırlığı vəziyyətinə gətirmişəm. Soyğunçuluq və zorakılıq aktlarında iştirak edənlər qanunun bütün ciddiliyi ilə cəzalandırılacaq”, - Merilend ştatının qubernatoru Larri Hoqan bildirib.\nGözyaşardıcı qaz və rezin güllələrdən istifadə edən polisin 6 yaşlı uşağı yaraladığı xəbər verilir.


Bəndəlik nədir? Bəndə kimdir? Bəndəlik yolu ilə necə getmək olar? - Cavablar xəzinəsi - açılmasında məqsəd İslama aid suallara cavab vermək olmuşdur\nİnternetə qoyma tarixi: 2010/09/27\nSaytın kodu fa2208\tArxiv kodu 10086\nLüğət alimləri abadəti xüzu və zəlilliyin sonu mənasında məna edirlər. Onlar deyirlər: İbadət xuzu və təvazönün ən üstün mərhələsi olduğuna görə, yalnız o şəxsə layiqdir ki, ehsan və nemətin və vücud və təkamülün ən uca mərhələsi onda olsun. Bu cəhətdən Allahdan qeyrisinə olan ibadət şirkdir, çünki, ibadətdə ixlas baş verməmişdir.\nBəndəlik üç şeydə xülasələnir:\nBirinci: budur ki, bəndə Allahın ona minnət qoyub və bağışladığı şeyi öz malı və özünü onun sahibi bilməsin. Ona görə ki, bəndələrin mülkü yoxdur. Malı Allah malı bilib və onu Allahın buyurduğu yerdə qoyarlar.\nİkinci: Allah bəndəsi, özü üçün tədbir və plan tökməz.\nÜçüncü: Bəndənin məşğuliyyətinin hamısı, Allahın ona əmr edib ya ondan nəhy etdiyi şeyə aid olsun. Bu sözlə, həm bəndəlik vilayət açarıdır və olur və həm də onu əldə etməyin yolu. Bəndəlik vilayət açarıdır və bəndə adı, adların ən yaxşısıdır. Kamil insan, Allahda fani və ilahi isimlərdə məğlub olan, Allah bəndəsidir.\nDeməli Alahın bəndəsi o şəxsdir ki, Allaha itaət etmək onun şirinliyi və Allahın məhəbbəti onun ləzzəti olar. Öz Allahına ehtiyacını və öz əhvalatını ona deyə və öz təvəkkül və etimadın Allaha bağlaya.\nLüğət alimləri, ibadəti xuzu və zəlilliyin sonu mənasında məna edirlər. Onlar deyirlər: İbadət xuzu və təvazönün ən üstün mərhələsi olduğuna görə, yalnız o şəxsə layiqdir ki, ehsan və nemətin və vücud və təkamülün ən uca mərhələsi onda olsun. Bu cəhətdən, Allahdan qeyrisinə olan ibadət şirkdir.\nİbadətin üç dərəcəsi var: Bəziləri axirət savabına yetişmək ümidi və əzabdan qorxduğuna görə, Allaha ibadət edirlər ki, ümumi möminlərdirlər. Bəziləri, ibadət şərəfinə yetişmək və Allah onları öz bəndəsi çağırması üçün, Allaha ibadət edirlər. Bəziləri Allaha heybət və əzəmətinə və ona məhəbbət etdiklərinə görə, Allaha ibadət edirlər ki, bu dərəcə, ibadətin ən üstün dərəcəsidir.\nİmam Sadiq (ə)- ın buyurduğuna əsasən: Əbd (bəndə) kəlməsi üç hərfdən "əyn, ba, dal) təkil olubdur. "Əyn" bəndənin uca Allaha olan elm və yəqininə işarədir. "Ba" onun uca Allahdan qeyrisindən uzaqlıq və ayrılığına işarədir. "Dal" hərfi, bəndənin böyük Allaha heç bir vasitə və maneyə olmadan yaxınlığına işarədir.\nBəndə varlığ və təkamülünün hamısında, özünü öz mövlasına borclu bilir. Ona görə də ona təslimdir. Özünü və həva- həvəsini nəzərə olmamaq, onu mövlanın kəmallar rənginə boyayır. O miqdar ki, islamın əziz Peyğəmbəri (s) buyurur: Allahın həqiqi bəndəsi o şəxsdir ki, Allaha itaət etmək onun şirinliyi və Allahın məhəbbəti onun ləzzəti olar. Öz Allahına hacət edə və öz əhvalatını ona danışa və etimad və təvəkkülünü ona bağlaya.\nİmam Sadiq (ə) buyurur: İbadət və bəndəliyin həqiqəti üç şeydir:\nBirinci budur ki, bəndə Allahın ona minnət qoyub və bağışladığı şeyi öz mülkü hesablaya. Ona görə ki, bəndələrin mülkü olmaz, malı Alah malı bilər və onu Allahın buyurduğu yerdə qoyarlar. İkinci budur ki, Allah bəndəsi özü üçün tədbir və plan tökməsin. Üçüncü budur ki, bəndənin məşğuliyyətinin hamısı, Allahın ona əmr edib ya ondan nəhy etdiyi şeyə aid olsun.\nDeməli, əgər Allah bəndəsi Alahın ona tapşırdığı şeylərdən də özü üçün mülkiyyət görməsə, infaq etmək onun üçün asan olan.Allah bəndəsi öz işlərinin tədbirini, onun tədbir edəninə tapşırsa, dünya çətinlikləri onun üçün asan olar. Allahın ona əmr edib və nəhy etdiyi şeyə məşğul olduğu zaman, camaata fəxr edib və özünü göstərməyə boş vaxt üçün fürsət tapmayacaq.\nOna görə də, Alah öz bəndəsini bu üç şeylə əzizlədiyinə görə, dünya həyatı və məxluqlar və iblislə davranış foması onun üçün asan olar. Camaatafəxr etmək və çoxlu mal- dövlət toplamaq məqsədilə, dünya dalınca getməz. camaatın əlində gördüyü mal, vəzifə və əzəmətdən olan hər şeyi, özünün dərəcəsinin ucalması üçün, işləməz və öz günlərini bihudə və puç keçirməz.\nBəndəlik vilayətin açarıdır. Bəndə adı adların ən yaxşısıdır. Ona görə də islamın əziz Peyğəmbəri (s), "Əbdüllahdır. Merac gecəsində bəndəlik istədi. "أضفنى إلیک بالعبودیة یا ربّ".\nƏbu bəsirdən nəql olub ki, İmam Baqir (ə) buyurdu: Əmirəl möminin (ə) ın dualarından biri bu idi: Ey mənim Allahım! Sənin bəndən olmağım, mənim əziz olmağıma kifayətdir. Sənin mənim Allahım olmaq fəxri, mənim üçün kifayətdir. Ey mənim Allahım! Sənin mənim olmağını neçə istədiyim kimi, məni də istədiyin şeydə müvəffəq et.\nKamil insan, Əbdüllahdır və insana aid təcəllilərin hamısına malikdir. Həzrət ilahidə fani vəilahi adlarla məölub ola. Xacə Əbdullah ənsarinin sözü necə gözəldir ki; İlahi, əgər bir dəfə "mənim bəndəm" desən, " mənim gülüşüm" ərşdən keçər. Hədisi qüdsidə deyilir: Ey mənim bəndəm. Mənə itaət et ki, səni də özüm kimi (ya özümə oxşar) edim, mən bir şeyə deyirəm ol, olur, sən də bir şeyə desən ol, olar.\nDeməli, İmam Sadiq (ə)- ın buyurduğu: "العبودیة جوهرة کنهها الربوبیّة" yəni uca Alaha bəndəlik bir cövhər və həqiqətdir ki, onun batini rububiyyətdir. Bəndəlik vasitəsilə, insan nəfsi saflaşır və yuxarı aləmin nurlu şualarını özündə əks etdirməyə qadir olur. Təmizlik və saflığı nə qədər çox olsa, onun çəffaflığı da bir o qədər çox olacaq və həzrəti haqqın cilvələri onda daha çox təcəlla edəcək. O qədər ki, onun gizli və aşkara çıxmayan xilafəti, mütləq zühura yetişəcək və həyat göstəriciləri və varlıq aləminin hamısında Allah xəlifəsi olar, bilməlisiz ki, bu Allahlıq deyil, əksinə xilafət və nümayəndəlikdir ki, Allahlığın nəticələrinin özü onda zühur edir.\nQeyd etmək lazımdır ki, Allah xəlifəsi, Allahlıq işi görmür, əksinə Allah onun əli ilə öz işini zühur etdirir. Və onun nəfs qapısından özünü təcəlla etdirir və öz isim və sifətlərini aşkar edir. Ona görə də, Allaha arif olan, əzəli və əbədi olan Allahın cəlal və camalının tam göstəricisi olan güzgüsüdür. Peyğəmbərlərin möcüzələrinin, imamların və ilahi övliyaların kəramətlərinin hamısının dərəcələrində, həqiqətdə mütləq hakim və sonsuz fail Allahdır və Allah vəlisinin nəfsi fani olubdur. Bu "bəndəlik" dərəcəsidir. O dərəcə ki, uca Allaha itaət etmək nəticəsində yaranır. Arif bu dərəcədə özünü "İsmullah" "Əlamətullah" və "Fani fillah" görər və digər varlıqları da belə görər. Əgər vəliy kamil olsa, mütləq ada sahib olar və onun üçün mütləq bəndəçilik baş verər və həqiqi Allah bəndəsi olar. Onun üçün "سبحان الذى اسرى بعبده" "bəndəsi gecə ikən seyrə aparan şəxs, münəzzəhdir." Ayəsindəki əbd kəlməsi işlənə bilər ki, ehtiyac və bəndəlik qədəmilə ünsiyyət məclisinə, müqəddəs üfüqə və Allaha yaxın olan yerə meraca ucalmaqdır müstəqillik, mənəm- mənəmlik tozunu aradan aparmaq və təşəhhüdə bəndəçiliyə şəhadət verdikdən sonra, risalətə şəhadət verməkdir. Çünki, bəndəçilik risalətin pilləsidirsə möminin meracı və Peyğəmbərliyin meracının təzahürü olan namazda başladı. Bismillah ilə hicabları aradan aparandan sonra (hansı ki, bəndəçiliyin həqiqətidir) "سبحان الّذى اسرى بِنبیّه بمرقاة العبودیة المطلقة" "Münəzzəhdir o şəxs ki, Peyğəmbərini mütləq bəndəçilik nərdibanı ilə seyr etdirdi və onu bəndəçilik qədəmilə yeganəlik üfüqünə çəkdi və lahut və cəbərut məmləkət və mülk ölkəsindən xilas etdi. O pak nurun kölgəsində olan digər bəndələrini Allahın adlarından biri və Allahın adıyla yaranmış pillələrlə (hansı ki, onun batini bəndəçilikdir) Allaha yaxın meracına yetişdirdi:\nNiyyət və ixlasın ibadətdəki rolu\nNiyət ümumi camaatın fikrində, tamah ya qorxu üzündən itaət etməyi iradə etməkdir. "یدعون ربهّم خوفاً و طمعاً"Elm əhlinin fikrində heybət və təzimə görə itaətə qəsd etməkdir. "فاعبد ربّک کانّک تراه و ان لم تکن تراه فانّه یراک"\nMəhəbbət və cazibə adamlarının fikrində, məhəbbət və eşq üzündən itaəti qəsd etməkdir. Övliyaların fikrincə, tabeçiliyə görə itaətə qəsd etməkdir, məşuqun camalını müstəqil, zatən və zatən və sifətən cənab rübubiyyətdə fəna olandan sonra, müşahidə etməkdir.\nNiyyətin ən böyük şərti, onun ixlaslı olmasıdır. İxlas ümumi insanların ibadətində, aşkar və gizli şirkdən paklamaqdır. Riya, ücb və fəxr kimi.\nالا للّه الدین الخالص""Bilin, xalis din yalnız Allaha məxsusdur." Məxsusi bəndələrin ibadətində, onların məsləkində şirk olan, qorxu və tamahdan onu paklamaqdır. Əshabi qulubun ibadətində isə, mərifət əhlinin məsləkində böyük küfr və şirk olan, müstəqillik və mənəm- mənəmlikdən paklamaqdır:\nBütlərin böyü, nəfsinizdir, çünki o büt ilan, bu isə əjdahadır.\nKamillərin ibadətində, onu ibadət və bəndəçiliyin görünməsindən paklamaqdır, bəlkə də varlığın görünməsindən, necə ki, İmam Xumeyni (rh) buyurdu: "Qəlbi səlim odur ki, haqqa yetişə və onda haqdan başqa heç kəs olmasın."\nOna bəndəlik padşahlıqdan yaxşıdır,\nKi, ənaxir şeytanın nəfəsidir\nFərq qoyub seç ey həbis,\nAdəmin bəndəliyini iblisin təkəbbüründən\nDedi o şəxs ki, var onun yolunun günəşi\nGözəl söz, hər şəxs ki, nəfsi zəlildir.\nNəfsin zəlilliyi, xoş yataq yeridir,\nO sifətlərin sahibinin məhcəi\nƏgər bu kölgədən, üzün mənə tərəfdir,\nTez zalım olub, yolu itirərsən.\n - İmam Xumeyni, Əsrarus- səlah, Mələkutda uçuş, tərcümə, Fəhri Seyyid Əhməd, cild 2, səh 190\n - Nəhcül- bəlağə, hikmət 237, Usulu- kafi, cild 2, səh 84, hədis 5\n - Damadi, Seyyid Məhəmməd, şərh bər məqaməte ərbəin, səh 125\n - Misbahuş-şəriə, bab 100\n - Şeyx Bəhai, Məhəmməd, Ərbəin\n - Məclisi, Biharul- ənvar, hurufi çapı, Heydəri çapxanası, cild 1, səh 224, hədis 17\n - Əllamə Təbatəayi, Məhəmməd Hüseyn, Təfsiri- mizan, cild 1, səh 277\n - Biharul- ənvar, Əl- camiə lidurəri əxbaril- əimmətil- əthar, cild 74, səh 402, Əl-\nikəmuz- zahirə, ənsarinin tərcüməsi, səh 488, hədis 1352.\n - Şirazi, Seyyid Həsən, kəlimətullah, səh 140, nömrə 154\n - Məhəmmədi Rey şəhri, Mizanul- hikmə, cild 6, rəvayət nömrə 11317\n - Hüseyni Tehrani, Seyyid Məhəmməd Hüseyn, Ənvarul- mələkut, cild 1, səh 288\n - İsra, ayə 1\n - İmam Xumeyni, sirus- səlat, İmam Xumeyninin əsərlərinin nəşr və tənzim müəssisəsi, səh 89\n - Səcdə, ayə 16\n - İmam Xumeyni, sirrus- səlat, İmam xumeynin əsərlərinin nəşr və tənzim müəssisəsi, səh 75- 76\n - Mövləvi Cəlaləddin Məhəmməd, məsnəvi mənəvi, birinci dəftər, səh 22\n - İmam Xumeyni, sirus-səlat , səh 75\n - Mövləvi, Məsnəvi mənəvi, dördüncü dəftər\n3715 Əməli əxlaq 2012/01/08\nƏgər Qurana müraciət etsək və bu sualı Qurandan soruşsaq ki, biz nə üçün yaranmışıq? Quranın cavabı budur ki, " وَ ما خَلَقْتُ الْجِنَّ وَ الْإِنْسَ إِلَّا لِیَعْبُدُونِ" cin və insan yaranmayıbdır, məgər ...\n4236 Əməli əxlaq 2008/02/19\n6921 Əməli əxlaq 2011/02/01\n: What is servitude? And who is a servant? And how can one move in the way of servitude (to God)?\n4009 Əməli əxlaq 2011/09/22\nThe meaning of worship (Ibadat) in Arabic lexicon means the utmost limits of humility and modesty, and it is because of this that it is only one who is at the highest level of existence, perfection, and ...\n3510 Əməli əxlaq 2010/11/21\n17931 Əməli əxlaq 2008/02/19\n6724 Əməli əxlaq 2010/03/10\n12399 Əməli əxlaq 2009/04/15\n6315 Əməli əxlaq 2011/04/19\n4464 Əməli əxlaq 2011/03/08\n24208 Əməli əxlaq 2010/06/30\n3897 Əməli əxlaq 2009/09/22\nNə üçün “Fatihə” (“Həmd”) surəsi “Səb`ul-məsani” adlandırılır?\nTəfsir kitablarına və rəvayət mənbələrinə müraciət etməklə aydın olur ki, Qurani-əzim və “Səb`ul-məsani” dedikdə nəyin nəzarətə tutulmağı ilə əlaqədar müxtəlif nəzəriyyələr vardır:\tBəziləri inanırlar ki, məqsəd Quran və onun ayələridir.\tBəziləri inanırlar ki, “Səb`ul-məsani” dedikdə məqsəd “Həmd” surəsidir. Çünki bu surə Peyğəmbər (səlləllahu ...\nҮмуми маликијјәт нәзәријјәсиндә фәгиһин вәкаләти мөвзусу гејд олунур. Бу һансы мәнададыр? Вилајәти-фәгиһ бәһсинин јеринә вәкаләти-фәгиһ мөвзусуну ачмаг олармы?\n3304 Nizamlar hüquq və əhkam\nӘксәр шиә алимләринин нәзәријјәсинә ҝөрә (вилајәти-фәгиһин истәр мәнсуб, истәрсә дә сечим нәзәријјәсинә әсасән олмасы) ислам һөкумәтини гәбул едир. Һәмчинин, вилајәти-фәгиһи әмр саһиби вә ҹәмијјәтин рәһбәри билир. Амма, ону ҹәмијјәтин идарә олунмасында халгын вәкили сајмыр.Бу фикирин ...\nDünya sevgisindən yaxa qurtarmağın yolu nədir?\n3484 Əməli əxlaq\nDünya "ədna", "dənaə" və "dənaət" maddəsindən alınıb ən alçaq, ən puç (axirət aləmi ilə müqayisədə) və ya "dunuv" maddəsindən olub ən yaxın (axirətlə müqayisədə) mənasındadır.Quran və hədislərin bəyanı ilə desək dünya iki qisimdir: məzəmmət edilən və mədh edilən dünya. Məsumların (ə) kəlamlarında dünyadan söz gedəndə, onun hiyləsindən söhbət açılanda ...\nAzan niyə ərəb dilində deyilməlidir?\n3597 Əhkam və hüquq fəlsəfəsi\nƏrəb dilində azan demək üçün olan ən əsas sübut budur ki, azan ibadət və Peyğəmbər (s)- in sünnələridir. İbadətlər toqifidirlər, yəni, onları yerinə yetirmək Allahın müəyyən etdiyi formada olmalıdır. Bundan əlavə ibadət əsrlər boyu, azalıb və çoxalmadan həmişəlik qalmalı, onun dərin mənası sonrakı nəsillərə ötürülməli və tarix boyu dəyişilməməlidir. İndi ...\n15899 Əməli əxlaq\n6476 Əməli əxlaq\n4308 Hədis elmləri\nRizq (ruzi) barəsində nə kimi rəvayətlər vardır? Halal ruzini hansı yollarla əldə etmək olar? Ruzinin artması üçün hansı dualar vardır?\n11253 Əməli əxlaq\nRuzini maddi nümunələrdə həsr edən adi camaatın təsəvvürünün əksinə olaraq, rəvayətlərdə ruzi kəlməsi geniş mənalara malikdir və Allahın verdiyi bütün nemətlərə şamildir – istər maddi nemətlər olsun, istərsə də mənəvi. Bununla belə, maddi ruzilər barəsində də bir çox rəvayətlər vardır ki, ətraflı cavabda onların bir neçəsi qeyd ...\nXahiş edirik imaməti ağıl baxımından isbat edən dəlillər və imamın olmasının nə qədər zəruri olmasını açıqlayın.\n4659 Qədim kəlam\nİslam dinində imamət məsələsi xüsusi əhəmiyyət daşıyır ki, insanın son kamillik yoludur. Bu məqam bəzi vaxtlar Peyğəmbər və risalət məqamıyla bir araya gəlir; misal üçün: Həzrət İbrahim (ə) və əziz İslam Peyğəmbəri (s)- in İmaməti kimi; bəzi vaxt isə Peyğəmbər məqamından ayrı olmuşdur; məsum İmamların (ə) imaməti kimi.\n113296 Nizamlar hüquq və əhkam\n86338 Əməli əxlaq\n65253 Nizamlar hüquq və əhkam\n48716 Nizamlar hüquq və əhkam\n37208 Nizamlar hüquq və əhkam\n35856 Hədis elmləri\n24729 Əxlaq fəlsəfəsi\n24034 Nizamlar hüquq və əhkam\n23923 Təzə kəlam\n21933 Qədim kəlam


Sonra isə o, iman gətirən, bir-birinə səbir və mərhəmət tövsiyə edənlərdən olmaqdır\n(Bələd surəsi, 17)\nƏtrafınızdakı insanlara "Mərhəmət nədir?" deyə soruşduğunuzda və ya "Mərhəməti mənə təsvir edər bilərsənmi?" dediyinizdə bir çox fərqli cavab və misalla qarşılaşarsınız. Bəziləri küçədəki ac itləri doyuran qonşusunun həyatında gördüyü ən mərhəmətli insan olduğunu söyləyər. Bəzisi mərhəməti, özünə xəstə olarkən baxan bir yaxınının göstərdiyi maraq və yaxınlığı nümunə verərək təsvir edər. Bəziləri ölənlərin arxasından ağlayan yoldaşının sanki mərhəmət simvolu kimi insan olduğundan bəhs edir. Ümumiyyətlə, təriflər bu şəkildə bir-birinə bənzəyir. Halbuki, bunların heç biri həqiqi mərhəməti tam mənasıyla ifadə etməz.\nHəqiqi mərhəmətin qaynağı Allah sevgisidir. İnsanın Allaha olan sevgisi, Onun yaratdığı varlıqlara qarşı qəlbində bir sevgi hiss etməsinə səbəb olur. Allahı sevən insan, Onun yaratdıqlarına qarşı birbaşa məhəbbət, şəfqət və mərhəmət hiss edər. Özünü və bütün insanları yaradan Rəbbimizə qarşı hiss etdiyi bu güclü sevgi və bağlılıq səbəbindən, Quranda əmr edildiyi istiqamətdə insanlara qarşı gözəl əxlaqlı davranar. Allahın özünə, mərhəmət mövzusunda əmr etdiklərini yerinə yetirər. Bir insanın Quranın bu əmrlərini tamamilə yerinə yetirməsiylə həqiqi mərhəmət ortaya çıxar. Çünki həqiqi mərhəmətin nə mənaya gəldiyini və mərhəmətli bir insanın nələr etməli olduğunu ən doğru şəkildə təsvir edən qaynaq Qurandır. Quranda insanları həqiqi mərhəmətə yönəldən, bu mövzuda təşviq edən bir çox ayə vardır.\nAncaq Allaha duyulan sevgiylə, mərhəmət duyğusu arasında çox böyük bir fərq vardır. Bu fərq Allaha qarşı hiss edilən duyğunun yalnız saf sevgidən meydana gəlməsindən meydana gəlir. Mərhəmətdə, sevgiylə birlikdə qarşıdakının acizliyindən ötrü duyulan bir acıma hissi vardır. Allaha duyulan sevginin içində isə mərhəmət yoxdur. Çünki Allah bütün nöqsanlardan, acizliklərdən və qüsurlardan uzaqdır. İnsanın özünü və hər şeyi yaradan Allaha qarşı hiss etdiyi duyğu, ancaq ürəkdə coşğu, həyəcan, heyranlıq meydana gətirən güclü bir "eşq" hissidir. Bu səbəblə, saf sevgi yalnız Allaha duyular. Mərhəmət isə Allahın yaratdığı və hər biri "yaradılmış" olmaları səbəbiylə əslində aciz və gücsüz olan varlıqlara qarşı hiss edilər.\nQuranda, həqiqi mərhəmətin necə olmalı olduğu, mərhəmətli bir insanın xüsusiyyətləri, mərhəmət hissinin bir insanın əxlaqında nə kimi fərqlər meydana gətirdiyi, mərhəmətli insanların ətraflarında yaratdığı təsir, müxtəlif nümunələrlə izah edilmişdir. Allah ayələrində, mərhəməti və şəfqətin əskikliyindən qaynaqlanan zalımlığı çox təfərrüatlı olaraq təsvir etmişdir. Bunun nəticəsində yaxşılar və pislər, zalımlar və şəfqətlilər bir-birlərindən açıq şəkildə görülən fərqlərlə ayırd edilmişlər.\nMöminlər quruluş olaraq Quran əxlaqından zövq alacaq və ancaq bu əxlaqı yaşadıqlarında hüzur duyacaq şəkildə yaradılmışlar. Bu səbəblə, Quranda bildirilən mərhəmət anlayışını yaşamaqda heç bir çətinlik hiss etməz, əksinə bunu imanlarından qaynaqlanan təbii bir əxlaq olaraq yaşayarlar.\nAllah, "Onların bəzi təbəqələrinə verdiyimiz fani dünya malına gözünü dikmə, onlara görə kədərlənmə, möminlər üçün də (şəfqət) qanadlarını gər" (Hicr surəsi, 88) ayəsiylə möminləri mərhəməti yaşamağa dəvət etmişdir.\nAllah möminlərin mərhəmətini "şəfqət qanadlarını gərmək" olaraq adlandırmışdır, çünki onlar mərhəməti yalnız müəyyən hadisələr qarşısında deyil, həyatın hər anını əhatə edən bir əxlaq modeli olaraq yaşayarlar. Bu səbəbdən də, onların mərhəmətlərini əks etdirən bir çox əxlaq xüsusiyyəti ortaya çıxar.\nBu kitabda Quran ayələri əsasında, möminlərin Allah sevgisinə əsaslanan mərhəmət anlayışlarının necə olduğunu, Quranın əmrləri istiqamətində bu əxlaqı həyatlarının hər anında necə yaşadıqlarını və kimlərə qarşı mərhəmət göstərdiklərini görəcəyik.\nBu kitab eyni zamanda bütün insanları Allahın bəyəndiyi əxlaqı və Quranda əmr edilən mərhəməti yaşamağa bir dəvətdir. Çünki Allah, iman gətirib yaxşı əməllər görən və möminlərə qarşı mərhəmətli olan qullarına, Qatından "bir bağışlama və böyük bir əcr" (Fəth surəsi, 29) olduğunu vəd etmişdir.


Röya kökəlib belə oldu - FOTO\n02-05-2019 14:57 - Metbuat.az - Mədəniyyət 9\nƏməkdar artist Röya Ayxanın yeni fotosu yayılıb.\nMilli.Az ölkə.az-a istinadən bildirir ki, ifaçı fotonu İnstaqram səhifəsindən paylaşıb.\nMaraqlısı isə əməkdar artistin paylaşdığı fotonun şərh bölümünü bağlaması olub. Fotodan göründüyü kimi Röya son zamanlar xeyli artlq çəki alıb.\nXatırladaq ki, sənətçi bir müddət öncə Dubaydan paylaşdığıbikinili fotoları ilə gündəmdəydi.\n

 Əməkdar artist Röya Ayxanın yeni fotosu yayılıb. Fotodan göründüyü kimi Röya son zamanlar xeyli artlq çəki alıb. Xatırladaq ki, sənətçi bir müddət öncə Dubaydan paylaşdığıbikinili fotoları ilə gündəmdəydi.
Milli.\nRöya kökəlib belə oldu — FOTO\n02-05-2019 12:16 - Azeuronews.com - Mədəniyyət\nƏməkdar artist Röya Ayxanın yeni fotosu yayılıb.“Ölkə. Maraqlısı isə əməkdar artistin paylaşdığı fotonun şərh bölümünü bağlaması olub.\nQənirə Paşayeva IV Buktreyler Festivalında çıxış etdi\n02-05-2019 18:09 - Moderator.az - Mədəniyyət\nMillət vəkili Q.Paşayeva uşaqlarımız, gənclərimiz arasında daha çox kitab oxumağın, mütaliənin əhəmiyyətini vurğulayıb, kitab oxumağın təbliği istiqamətində layihələrin daha çox artmasının vacibliyini qeyd edib və gənclərin kitaba meyllənməsinin və marağının artmasında bu cür tədbirlərin keçirilməsinin əhəmiyyətini vurğulayıb.\nEmin Ağalarov qızı ilə dənizdə - FOTO\n02-05-2019 16:50 - Open.az - Mədəniyyət\nXalq artisti Emin Ağalarov ailəsi ilə birlikdə Birləşmiş Ərəb Əmirliklərinə yollanıb. Open.az xəbər verir ki, sənətçi "İnstagram" hesabında model Alyona Qavrilova ilə evliliyindən dünyaya gələn 5 aylıq qızı Afina ilə fotosunu yayımlayıb. Qeyd edək ki, Heydər Əliyev fondunun vitse-prezidenti Leyla Əliyeva ilə Emin Ağalarov 2006-cı il aprelin 30-da ailə qurublar.\nTelekanallar bədii şuraları moda üçün yaradıb – Tənqid\n02-05-2019 12:41 - Yenisabah.az - Mədəniyyət\nTəkcə şou-biznes və musiqi nümayanəndələri deyil… Bunun ideal forması İctimai TV-də fəaliyyət göstərən Yayım Şurasıdır. Onlar həm proqram siyasətinə, həm də telekanalda yaradıcılıq işinə təsir edə bilirlər. Bizim Bədii Şuralar yanarkən niyə çox söz-söhbət çıxır, bilirsinizmi? Ola bilsin, yeni yaradılan şuralarda öz sahəsində müəyyən uğur qazanmış müğənnilər, bəstəkarlar var. Amma televiziya kimi çoxşaxəli bir yayım qurumunda bu şəxlərin rəy verib qiymətləndirməsi biraz müşkül görünür. Bütün bu etirazlar bunlarla bağlıdır”. Qulu Məhərrəmli həmçinin, televiziya kanallarının öz əməkdaşını Bədii Şuraya üzv seçməsini doğru addım hesab etməyib: “Əgər bu Bədii Şuradırsa, belə hal qəti doğru deyil. Bir aparıcı sabah onun proqramını qiymətləndirmək lazım olduqda Bədii Şurada nə danışa biləcək? Hansı qərarı qəbul edəcək? Obyektiv ola biləcəkmi? Tam səmimi deyirəm ki, özəl kanallarda Bədii Şuraların hər hansı bir effekt verəcəyinə əmin deyiləm.\n“Mədəniyyət türk xalqlarını birləşdirən körpüdür” (+FOTOLAR)\n02-05-2019 12:33 - Azpress.az - Mədəniyyət\n“Üçrəngli bayrağ”ın sədaları altında türk xalqlarının bayraqları dalğalandı və tədbirin əsas ideyası – “Mədəniyyət bütün türk xalqlarını birləşdirən körpüdür” ideyasını bir daha təsdiqlədi.
Sonda keçən il F.Əmirov adına 6 nömrəli onbir illik İncəsənət Məktəbinin 55 illik yubileyi münasibəti ilə Azərbaycan Dövlət Akademik Filarmoniyasında keçirilmiş təntənəli hesabat konsertində iştirak edən bir neçə müəllim Bakı şəhər Mədəniyyət Baş İdarəsi tərəfindən xüsusi fərmanla təltif olundu.\n“Beni affet”in aktyorları evləndi - FOTO\n02-05-2019 11:00 - Milli.az - Mədəniyyət\nAz axşam.az-a istinadən bildirir ki,serialın çəkilişləri zaman tanış olan cütlük ötən gün evlənib. Onların toyunda həmkarları, bir çox tanınmış sima və yaxın dostları qatılıb. Gecədən fotolar sosial şəbəkədə paylaşılıb.
Milli.\n02-05-2019 10:24 - Azvision.az - Mədəniyyət\nXalq artisti 52 yaşını Dubayın ən bahalı otelində keçirib - Fotolar\nRusiyanın Xalq artisti Filipp Kirkorov 52 yaşını Dubayda qeyd edib. Müğənni zalın bəzədilməsini, yeməklərin növlərinin müəyyənləşdirilməsini, hətta musiqi seçimini özü edib. Polina Qaqarina, Jasmin, Ksenya Borodina və digər məşhur rus ifaçılarla yanaşı gecədə Dubayın tanınmış rəqqasları da yer alıblar.\nPrezident polşalı həmkarını təbrik etdi\n02-05-2019 18:10 - Metbuat.az - Siyasət\nMetbuat.az xəbər verir ki, təbrikdə deyilir: "Hörmətli cənab Prezident, ölkənizin milli bayramı – Konstitusiya Günü münasibətilə Sizi və xalqınızı öz adımdan və Azərbaycan xalqı adından səmimi qəlbdən təbrik edirəm. Azərbaycan-Polşa əlaqələri zəngin tarixə və xoş ənənələrə malikdir.\nPrezident İnzibati Xətalar Məcəlləsinə dəyişikliklə bağlı qanunu imzaladı\n02-05-2019 16:40 - Metbuat.az - Siyasət\nUEFA vacib oyunu Cüneyt Çakıra tapşırdı\n02-05-2019 15:57 - Metbuat.az - İdman\nAz fanat.az-a istinadən xəbər verir ki, türk referi Çempionlar Liqasının yarımfinal mərhələsinin "Liverpul"la "Barselona" arasındakı cavab matçını idarə edəcək. Cavab qarşılaşması mayın 7-də "Enfild Roud" stadionunda olacaq.\nMeyxanaçı Ağakərim ad günündə oğluna TOY ETDİ - VİDEO\n02-05-2019 09:48 - Metbuat.az - Mədəniyyət\nMəlum olub ki, dünən həm də meyxanaçının 55 illiyi qeyd olunub.

Xatırladaq ki, Ağakərim 2017-ci il martın 30-da beyinə qansızma diaqnozu ilə xəstəxanaya yerləşdirilmişdi.\n"Arsenal"ın ev, "Çelsi"nin səfər sınağı - Avropa Liqası\n02-05-2019 09:42 - Metbuat.az - İdman\n

 Bu gün Avropa Liqasında yarımfinal mərhələsinin ilk oyunları keçiriləcək. Eyni saatda keçiriləcək digər oyunda isə digər London təmsilçisi "Çelsi" "Ayntraxt"ın qonağı olacaq.\nKaktus adlı it altı gün ərzində marafon qaçışında iştirak edib\n02-05-2019 01:19 - Metbuat.az - İKT\nİkinci mərhələdə qaçışçılara qoşularaq bu günlər ərzində təqribən 241 kilometr qaçmış Kaktusun səyləri medal ilə mükafatlandırılıb. “Marathon des Sables” yarışları altı mərhələdən ibarətdir.


"Azərbaycan hansısa dövlətin əlaltısı olmaq fikrində deyil" - RUSİYAYA SƏRT TƏPKİ\nHeç bir halda hansısa bir xarici qüvvənin Azərbaycanın daxili işlərinə qarışmasına, ölkəmizə hansı siyasəti yürütməyi diqtə etməsinə imkan verilməyəcək.\nBu sözləri açıqlamasında millət vəkili Aydın Mirzəzadə deyib. Millət vəkili bildirib ki, hazırda bu istiqamətdə Azərbaycanın daxili və xarici siyasətində çox ciddi addımlar atılır:\n“Azərbaycanın müstəqil dövlət quruculuğu prosesi tək ölkəmizin deyil, eyni zamanda, xaricdə müəyyən dairələrin də diqqət mərkəzindədir. Bu, dost münasibəti və Azərbaycanın inkişafına kömək məqsədi güdəndə əlbəttə ki, Azərbaycan həmin qüvvələrlə əlaqələri gücləndirməyə və birlikdə fəaliyyət göstərməyə həmişə hazırdır. Ancaq çox təəssüf ki, bu marağın bir qismi birbaşa ölkəmizi nəzarət altında saxlamaqdan, Azərbaycanın maraqlarına uyğun istiqamətlər üzrə dinamik hərəkətini yönləndirməkdən ibarətdir”.\nMillət vəkili hazırda bəzi qüvvələrin Azərbaycanda “5-ci kolon” yaratmaq planları ilə bərabər, beynəlxalq aləmdə ölkəmiz əleyhinə qarayaxma kampaniyasını gücləndirdiyini vurğulayıb:\n“Azərbaycanı hədəfə almaq istəyən qüvvələrin ölkəmizə qarşı bu cür münasibəti dünya tarixində birinci dəfə deyil. Vaxtaşırı xaricdən müəyyən dövlətlər, dairələr bu və ya digər ölkəni maraqlarına uyğun olaraq özlərinin forpostuna çevirmək, onun təbbi sərvətlərindən istifadə etmək və geosiyasi vəziyyətindən öz məqsədləri naminə istifadə etməyə çalışırlar. Ancaq Azərbaycan 1993-cü il 15 iyundan - Heydər Əliyevin hakimiyyətə gəldiyi gündən müstəqil daxili və xarici siyasət yeritməyi özünü inkişaf xəttinin əsas prioritet istiqaməti kimi ortaya qoydu. Bu siyasi kurs isə hazırda cənab Prezident İlham Əliyev tərəfindən çox uğurla davam etdirilir. Ölkə başçısı birmənalı şəkildə bildirib ki, heç bir halda hansısa bir xarici qüvvənin Azərbaycanın daxili işlərinə qarışmasına, ölkəmizə hansı siyasəti yürütməyi diqtə etməsınə imkan verilməyəcək. Hesab edirəm ki, bu təkcə bir bəyanat kimi səsləndirilməyib. Əgər maraqlarımız üst-üstə düşərsə və ümumi maraqlar aspektindən birgə fəaliyyət lazım gələrsə, Azərbaycan hər zaman əməkdaşlığa açıqdır. Əks təqdirdə, Azərbaycana qarşı yönəlik siyasət, müstəqilliyimizi zəiflədən və Azərbaycanın apardığı siyasəti kiminsə siyasi kursuna uyğun hərəkət etdirməyə çalışmaq cəhdləri cavabsız qalmayacaq.\nƏlbəttə ki, Azərbaycan özünün müstəqilliyini bütün səviyyələrdə qoruyacaq və lazımı addımları atacaq. Bütün dünya artıq birmənalı şəkildə özü üçün aydınlaşdırıb ki, Azərbaycan hansısa dövlətin əlaltısı olmaq və təbii sərvətlərini kiminsə nəzarəti altına vermək fikrində deyil. Azərbaycan dövlət quruculuğunu beynəlxalq hüquq normaları, mehriban qonşuluq və qarışılıqlı maraqlar əsasında qurub və siyasətimiz bundan sonra belə davam edəcək”./Axar.az


Litparad: "Gizli Həqiqət: Nurçuluq və Səid Nursi gerçəkliyi" kitabının yazılma səbəbi\n"Gizli Həqiqət: Nurçuluq və Səid Nursi gerçəkliyi" kitabının yazılma səbəbi\nXX əsr özündən əvvəkli dövrlərlə müqayisədə çox fərqlidir. Tarixidə XX əsrdə olduğu qədər inkişaf müşahidə olunmayıb və XX əsrdə baş verən cinayət hadisələri əvvəlki on doqquz əsrdəki cinayətlərdən təqribən iki dəfə çoxdur. Nəticə etibarı ilə texniki inkişaf cinayət faktlarının sayını çoxaldıb. Deməli, ümumi şəkildə inkişaf bəşəri xilas etmək iqtidarında deyil. Elmi və texniki inkişafla bərabər, mənəvi və ruhi təkamül də lazımdır ki, bəşər, ən böyük düşməni hesab olunan cəhalətdən qurtula bilsin.\nTəbii ki, cəhalət bütün sahələrdə olduğu kimi dində də öz mənfi təsirini göstərir. Məhz cəhalət səbəbindən dində yüzlərlə cərəyan və hərəkat peyda olub. Belə cərəyanlardan biri də nurçuluqdur.\nNurçuluq günümüzün çox təhlükəli hərəkatlarından hesab olunur. Biz bu kitab vasitəsilə oxuculara nurçuluq barəsində geniş məlumat verməyə çalışacağıq. Amma əvvəlcə Allah-Təalanın Müqəddəs Kitabında qeyd olunan ayəni diqqətinizə çatdırmaq istəyirəm.\nUlu Tanrım Ali-İmran surəsində insanları birliyə, vəhdətə səsləyir. Vəhdət müqəddəs bir dəyərin ətrafında baş tutarsa bəşərin xilası, əks halda zəlaləti olar. Ayədə göstərilir ki, Allahın ipindən (Quran və sonuncu din olan İslam) möhkəm yapışın. Eyni zamanda xüsusi vurğu ilə “ayrılmayın” deyir. Nədən və kimdən ayrılmamaq isə açıq şəkildə başa düşülür.\nVəhdət bəşərin səadəti üçün çox zəruri göstərişdir. Bəs günümüzdə bu mövzunun yeri hardadır? Heç bir şübhə etmədən deyə bilərik ki, vəhdət günümüzün əsas ehtiyacıdır. Quran, Məhəmməd (s), Qiblə və Əhli-beytə sevgi vəhdətin əsas mənbəyidir.\nİslamla əkiz olan, Həzrət Məhəmmədin (s) möcüzələrindən sayılan Qurani-Kərim dönə-dönə müsəlmanları birliyə, qardaşlığa və anlaşmaya dəvət edir. Hucurat surəsinin 10-cu ayəsində bu fikir daha da qüvvətləndirilib: “Həqiqətən möminlər qardaşdırlar. Elə isə iki qardaşınızı bir-biri ilə mehriban edin və Allahdan qorxun; bəlkə rəhm olunasınız”.\nAli-İmran surəsinin 105-ci ayəsində isə müsəlmanlar arasında qərəzli şəkildə ixtilaf və düşmənçilik yaradan şəxslər ilahi əzabla qorxudulurlar: “Açıq-aşkar dəlillər gəldikdən sonra bir-birindən ayrılan və ixtilaf törədən şəxslər kimi olmayın! Onlar böyük bir əzaba düçar olacaqlar”.\nBu mövzuda kifayət qədər ayə göstərmək olar ki, bəşəri qardaşlığa səsləyir, ixtilafdan və məntiqsiz ayrı-seçkilikdən uzaqlaşdırır.\nQuranda ən gözəl ülgü kimi göstərilən və İslam dininin dərkində yeganə nümunə olduğu qeyd olunan Əziz İslam Peyğəmbərinin və bütün nöqsanlardan uzaq tutulan məsum Əhli-Beytin (ə) davranışlarında vəhdətə meyl daim müşahidə olunub. Bu pak zatlar bütün əməl və sözlərində vəhdət məsələsini xüsusi vurğulayıb, ixtilafdan çəkinməyi isə təkidlə tapşırıblar. Misal olaraq göstərə bilərəm ki, Əziz Peyğəmbərimizin (s) Məkkədən Yəsribə hicrət edəndən sonra gördüyü ilk işlərdən biri də mühacirlərlə (Məkkədən Peyğəmbərlə Yəsribə köçən müsəlmanlar) ənsarlar (Yəsribdə həzrət Məhəmmədə və onunla gələn müsəlmanlara yardım edən müsəlmanlar) arasında qardaşlıq əqdini bağlamaq oldu (Sireyi-ibn Hişam, I cild, səh. 337-338).\nHəzrət Məhəmməd (s) bütün fəaliyyəti dövründə yalnız Allahı inkar edən şəxslərlə (kafirlər və müşriklərlə) mübarizə aparmışdı. Həzrət hədislərinin birində buyurur: “Kim “La ilahə illəllah” deyib Allahdan başqa tanrıları rədd etsə, Allah onun malını və qanını başqalarına haram edər. Bu adamın hesabı da yalnız Allaha aiddir” (Səhihi-Muslim, İman, 37).\nBaşqa bir yerdə isə belə buyurur: “Hər kim “Allahdan başqa tanrı yoxdur; o, təkdir və şəriksizdir. Məhəmməd (s) Allahın bəndəsi və elçisidir”- desə, heç kimin ona toxunmağa haqqı yoxdur. Yalnız həddi pozarsa (günah edərsə), haqqında cəza tətbiq olunmalıdır” (Sünəni-İbn Macə, 2539).\nİndi isə Əhli-beytin (ə) davranışına baxaq;\nHəzrəti Əli (ə) məşhur “Şiqşiqiyyə” xütbəsində Peyğəmbərdən sonrakı vəziyyətini belə şərh edir: “Fikirləşəndən sonra bu nəticəyə gəldim ki, səbir etmək ağla daha uyğundur. Ona görə də gözünə tikan batmış, boğazında sümük qalmış adam kimi səbr etdim...”\nBaşqa xutbəsində isə belə deyir: “Mən gördüm ki, səbir etmək müsəlmanlar arasında təfriqə salıb qan tökməkdən daha yaxşıdır. Çünki camaat İslam dinini yenicə qəbul etmişdi. Din, qaynayıb üzünə köpük çıxmış südə bənzəyirdi. Azacıq diqqətsizlik və tərpəniş nəticəsində korlana bilərdi” (İbn Əbil-Hədid - Nəhcul-bəlağənin şərhi, 8-ci cild).\nHəzrət (ə) misirlilərə yazdığı məktubda ürəkağrısı ilə qeyd edir: “Gördüm ki, bəziləri dindən dönüb, Peyğəmbərin dinini məhv etmək üçün çalışırlar. Belə bir şəraitdə qorxdum ki, əgər Allahın dininə yardım etməsəm, İslam küfrə məğlub olar, ya da tamam məhv olar. Bunu görmək mənim üçün sizin üzərinizdə hakimliyi itirməkdən daha ağırdır...”\nİmam Əli (ə) firqələrə parçalanan, siyasi qruplaşmalara qoşulub bir-birinə qarşı silah çəkən müsəlmanları birləşdirməyə çalışır: “Cammat, fitnə dalğalarını nicat gəmisi ilə yarıb parçalayın! İxtilaf və nifrət törətməkdən əl çəkin! Fəxr və lovğalıq tacını kənara qoyun!”\nYaranmış ixtilafların səbəbi;\nQuran insanları birliyə çağırdığı, Əziz Peyğəmbərimiz (s) və Əhli-Beyt (ə) bütün fəaliyyətləri dövründə vəhdət yaratmağa çalışdıqları halda ixtilaf və qarşıdurmaların səbəbi nə ola bilər? Bu sualın cavabını araşdırmazdan əvvəl bir neçə sual da əlavə edim. Çünki, suallar müxtəlif olsa, zaman və məkan baxımından fərqli yerlərdə, fərqli zamanlarda deyilsə də cavablar eynidir. Peyğəmbərdən (s) sonra İlahi göstərişə niyə əməl olunmadı? Həzrət Hüseyn (ə) niyə şəhid edildi? Zamanın sahibi, sonuncu İlahi Höccət (ə.f) niyə qeybdədir?\nBu suallara cavab olaraq və bu vaxta qədər müsəlmanlar arasında vəhdətə mane olan səbəblər aşağıdakılardan ibarətdir:\nMüsəlmanların vəhdətinə mane olan birinci səbəb cahillik və məlumatsızlıqdır. Məzhəblər arası qarşıdurma məhz bu səbəbdən alovlanır. Tərəflərin kifayət qədər elmə sahib olmamaları, qarşı tərəfin əqidə və əhkam məsələləri haqqında məlumatsızlıq sonda ixtilafa səbəb olur.\nİnadkarlıq cəhalətdən yaranan xasiyyətdir. Həqiqəti dərk etməkdə insana mane olur. İnsan həqiqəti anlasa da inadkarlıqdan onu qəbul etmir.\nAdətən yersiz təəssübkeşlik insanı həqiqətdən xeyli uzaq salır. Buna misal olaraq Məkkə müşriklərini göstərə bilərəm. Onlar ata-babalarının dininin təəssübünü çəkib İslamı qəbul etməkdən imtina edirdilər.\nUzun arzular və nəfsi istəklərin əsiri olmaq;\nUzun və reallıqdan xeyli uzaq olan arzular, eyni zamanda nəfsi istəklərin əsiri olmaq insanla həqiqət arasında qalın pərdə yaradar. İnsan həqiqətdən uzaq olduqca dini dəyərlərin mahiyyətini də anlamaz. Uzun arzuları, şeytana əsir olması ona batili həqiqət, həqiqəti də batil simasında göstərər. Bu zaman nə İslamın çox önəm verdiyi vəhdət mövzusu, nə də digər dəyərlərin mahiyyəti qalmaz.\nBirləşməyin qarşısında dayanan əsas səbəblərdən biri də özünü supergüc hesab edən dövlətlərin siyasi maraqlarıdır.\nBu dövlətlər İslam dünyasında idarəçiliyə nəzarət eləmək üçün müsəlman dövlətləri arasında süni ixtilaflar yaratmaqla, siyasi maraqlarını təmin edirlər. Yuxarıda qeyd etdiyim səbəbləri görmədiklərindən müsəlman rəhbərləri İslam dünyasını imperialist Qərbin siyasi maraqlarına qurban verirlər.\nQərb və Avropa ölkələri çox yaxşı anlayır ki, İslam dünyasında ixtilaf olmasa müsəlmanlar bütün dünyada rəhbərliyi ələ alacaqlar. Quranda qeyd olunur ki, “Allah yanında ən kamil din İslamdır”. Qərb ölkələri bu həqiqəti çox yaxşı anlayır. Ona görə də məzhəblər arası ayrı-seçkilik salır, yaxud yeni cərəyanlar yaradıb dəstəkləyirlər.\nKiçik araşdırma aparsaq görərik ki, son iki-üç əsrdə İslamda yaranan bütün cərəyanların arxasında Qərb imperializminin barmağı var. Əsas məqsəd isə İslam dünyasında vəhdətə mane olmaq və müsəlmanları daim təzyiq altında saxlamaqdır.\nİslam dünyasının görkəmli alimləri Qərbin bu hiyləsini başa düşüb və gərəkən addımlar atıblar. Xüsusən, XX əsrdə məzhəblər arası dostluq və qardaşlığın yaranması istiqamətində ciddi fəaliyyətə rast gəlmək mümkündür. Əl-Əhzər Universitetinin rektoru Şeyx Səlim Bişri Seyyid Şərafuddin Amili ilə bir qədər məktublaşandan sonra etiraf edir:\n“Mən təəssübkeş və zalım şəxslərin töhmətlərinə uyaraq şiələr haqqında yanlış təsəvvürdə idim. Çox şükür olsun ki, Allah bizim birləşməyimiz üçün şərait yaratdı, mən sizin bələdçiliyiniz altında elm çırağınızın nurundan bəhrələndim. Bunun üçün aləmlərin rəbbi olan Allaha həmd edirəm” (Əl-Muraciat – Seyyid Şərafuddin).\nTəəssüflər olsun ki, islam mütəfəkkirlərinin səyinə baxmayaraq, Qərb öz məkrli siyasətindən əl çəkmir. Hər il milyonlarla vəsait ayrılır. Sirr deyil ki, bu vəsait ancaq müsəlmanlar arasında qarşıdurma yaratmağa və islam dünyasını parçalamağa sərf olunur. Batil əqidə ilə yüklənmiş “cahil müsəlman”lar Qərbin əlində islama qarşı ən kəsici silahdır.\nYaxın və Orta Şərq Qərb, xüsusən ABŞ üçün çox əhəmiyyətli region hesab olunur. Bu region həm enerji ehtiyatlarına və quru sahələrinin çoxluğuna, həm də əhalisinin böyük əksəriyyətinin müsəlman olduğuna görə, Qərbin diqqət mərkəzindədir. Şərq insanını idarə etmək üçün “Qərb demokratiyası” yetərli deyil. On dörd əsr zatı, varlığı islam qaydaları ilə yoğrulan millətləri Avropa dəyərləri ram edə bilməz.\nQərb də istədiyi vaxt bu cür cərəyanları çox asanlıqla və peşəkarcasına ortaya çıxara bilir.\nBelə cərəyanlardan biri və dövrümüz üçün ən təhlükəlisi Nurçuluqdur. Bu cərəyan bir tәriqәt kimi fәаliyyәt göstәrdiyini iddia eləsə də siyasi hərəkat görüntüsünü gizlədə bilmir. Tez bir zamanda dünya miqyasında yayılması və cəmiyyətə nüfuz etmə səbəbləri müxtəlifdir. Təhsil, elm, kreativ düşüncə, müasirlik və modern islam adı ilə olunan təqdimat nurçuluğu tez ayaq üstə qoydu. Seçilmiş taktika uğurlu olduğu üçün Qərbin dəstəyi də özünü çox gözlətmədi. Nəticədə digər cərəyanlardan fərqli olaraq hələ ki, həqiqətlə toqquşduğunu ört-basdır etməyə nail olan nurçuluq insanlarda dinlə bağlı ciddi şübhələr yarada bilib. Xüsusən bir əsrə yaxın dini maarifdən uzaq qalan Azərbaycan vətəndaşının nurçuluğun zəhərli təbliğatına daha tez uya biləcəyi ehtimalındayam.\n17 dekabr 2013-cü il tarixdə Türkiyədə kütləvi həbslər nurçuluq mövzusunu bir daha gündəmə gətirdi. O vaxtdan etibarən nurçuluğun təhlükəli cərəyan olduğunu iddia edənlər iddialarını daha açıq şəkildə bəyan edə bildilər. Bu da, insanlar arasında nurçuluğa qarşı ən azı şübhələr yaratdı.\nNurçu Hərəkatı çox yeni cərəyan olduğu üçün onun barəsində geniş və əhatəli ədəbiyyat qıtlığı yaşanır. Buna görə də Nurçuluğun yaranması, məqsədi və fəaliyyət istiqamətləri barədə etibarlı mənbələrə istinad edərək bəzi məlumatları kitab formasında oxucuların ixtiyarına qoymağı özümə borc bildim. Çox ümid edirəm ki, bu işim həqiqi dinə xidmət olaraq, Uca Yaradanım tərəfindən qəbul ediləcək!


Bazarda hadisə » Avrasiya\nMaraqlı hadisəyə şahid oldum.\nYaşı təqribən 30-35 olan bir kişi bazarda toyuqların qiymətilə maraqlandı. Toyuqların qiyməti təxminən 6-9 manat arasında dəyişirdi. Kişi yaşlı bir qadına yaxınlaşdı. 6 manatlıq toyuğu götürdü və soruşdu: "Xala, bunu 5 manata verə bilərsənmi?". Yaşlı qadın qəti şəkildə "yox" dedi. Kişi israrla bunları dedi: "Xala, evdə 2 balaca oğlum acdır. İkisi də xəstədirlər. Maaşımı verməyiblər. Həkim də deyib ki, yaxşı yeməlidirlər. Əlimdə 5 manat, 40 qəpik pul var. Cəmi 60 qəpik pulum çatmır. Sən mənə toyuğu 5,40 manata ver, Allah da sənin bu yaxşılığını unutmaz".\nYaşlı qadın çox əsəbi və qəti şəkildə bunları dedi: "Neynim uşaqların xəstədir? Uşaqların olanda mənlə məsləhət etmişdiz? Mənə sərf eləmir bu qiymətə. Elə Biləcəriyə 11 manata gəlirəm. Bu qiymətə versəm, mənə pul qalmır. Toyuğu 5 manata alıram. Malı mayasına vermiş olacam".\nNəsyə... çox yalvar-yaxar etdi gənc adam, lakin yaşlı qadın razı olmadı.\nBu mənzərəni bütün bazar əhli seyr edirdi. Kişi kor-peşman pulunu cibinə qoydu və hiss olunurdu ki, adam çox məyus olub.\nDiqqətlə baxan olsaydı, üzüntüsündən qopan hönkürtünü duymaq, gözlərindən axan gizli yaşı görmək olardı. O, bazardan çıxmaq istəyəndə digər toyuq satanlardan biri- yaşı təxminən 40 olan bir kişi əlində çəkisi 300-500 qram olan 2 çolpa ona yaxınlaşdı. Çolpaları setkaya qoyub, həmin gənc ataya verdi.\nƏvəzində isə pul almadı və bunları dedi: "Sən bizi bağışla, qardaş. Həmin yaşlı qadının üstündə pis olub bazardan əliboş çıxsaydın, bu gün bizim heç birimizin ruzisi olmazdı. Həm də biz bədbəxt olmuşlardan olardıq. Onsuzda azalan vicdanımızın kökü kəsilərdi".\nGənc adam 5 manatı zorla verdi və toyuqları alıb bazardan çıxdı.\nYaşlı qadın isə hələ də deyinirdi. O xeyirxah iş görmək istəyən kişini də danlayırdı: "Axmaqlığın üzündən bizim də bazarımız öləcək. Pulu yoxdur cəhənnəmə olsun. Pulu olan alacaq. Olmayan da, gərək elə toyuq yesin?"\n29-12-2017 15:28 Baxılıb: 4450


Növbədənkənar parlament seçkilərində proporsional sistem bərpa ediləcək? - RƏYLƏR » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n13:18 / 28.11.2019\nYeni Azərbaycan Partiyasının (YAP) Siyasi Şurası Prezident İlham Əliyevə parlamentin buraxılması ilə bağlı müraciət edib. Milli Məclisin sabahkı toplantısında məsələnin müzakirəyə çıxarılacağı və yekun qərarın veriləcəyi gözlənilir.\nYaranmış yeni sitiuasiyada növbədənkənar parlament seçkilərində proporsional seçki sisteminin bərpa oluna biləcəyi haqda da ehtimallar səslənir. Sfera.az belə bir ehtimalın reallaşa biləcəyi ilə bağlı sorğu keçirib.\nMəsələyə münasibət bildirən ADP sədri Sərdar Cəlaloğludüşünür ki, Keçmiş sovet respublikalarının hamısında, o cümlədən Azərbaycanda seçkilər mütləq mənada proporsional sistemin üstünlüyü şəraitində keçirilməlidir:\n"Ölkələrin demokratiyaya keçidində seçki sisteminin necə olması mühüm əhəmiyyət kəsb edir. Yalnız yüksək inkişaf etmiş demokratik sistemlərdə majioritar sistem həyata keçirilir. Yerdə qalan ölkələrin mütləq əksəriyyəti ya proporsional, yaxud da qarışıq sistemdən istifadə edir. Keçmiş sovet respublikalarının demokratik cəmiyyət yaratmalarına hələ uzun illər vaxt lazımdır. Bu baxımdan keçmiş sovet respublikalarının hamısında seçkilər mütləq mənada proporsional sistemin üstünlüyü şəraitində keçirilməlidir. Çünki çoxpartiyalı sistem tam inkişaf etmədiyindən, cəmiyyət tam siyasiləşmədən vətəndaşların majioritar sistemdə öz iradələrini ifadə etməsi əslində ümummilli iradəni ortaya çıxarmır”.\nPartiya sədri dedi ki, proporsional sistem partiyaların inkişafına stimul yaradır: "Proporsional sistem şəraitində çoxpartiyalı siyasi sistem təşəkkül tapacaq və vətəndaşların şüur səviyyəsinə uyğun olaraq parlamentdə təmsil olunacaqlar. Proporsional seçki sistemi hər hansl ideoloji yönümlü dağınıq siyasi qüvvələri bir araya gətirən ən əlverişli və mütərəqqi üsullardandır”.\n"Proporsional sistem olmadan azad siyasi rəqabət mühitinin yaradılması mümkünsüzdür”. Bu sözləri isə sfera.az-a açıqlamasında AXP sədri Pənah Hüseyn bildirib:"Proporsional seçki sisteminin bərpası Azərbaycan müxalifətinin irəli sürdüyü əsas tələblərdən biridir. Daha çox siyasi qüvvələr yarıbayarı olmaqla qarışıq sistemin tətbiqinin tərəfdarıdır. Proporsional sistem olmadan demokratiyanın əsas subyekti olan siyasi partiyaların inkişafı, azad siyasi rəqabət mühitinin yaradılması mümkün deyil. Bu səbəbdən müxalifətin seçki islahatları məsələsində irəli sürdüyü ən mühüm tələb məhz budur”.\nReAl Partiyasının icra katibi Natiq Cəfərli də düşünür ki, Azərbaycanda proporsional seçki sisteminin bərpası mümkün və labüddür: "Çünki normal siyasi partiyaların formalaşması, normal siyasi diskussiyaların, partiyalararası münasibətlərin bərqərar olması üçün proporsional sistemin bərpası mütləqdir. İlkin mərhələdə sistemə keçidin daha rahat baş verməsi üçün qarışıq sistem də ola bilər. Həmin sistemin bərpası ölkədə siyasi partiyaların çəkisilə bağlı ümumi fikrin yaranmasına da gətirib çıxara bilər.”\nAMİP funksioneri Əli Orucov isə yaxın zamanlarda belə bir ideyanın reallaşacağını düşünmür: "Proporsional seçki sisteminin müsbət tərəfləri çoxdur. Bu addımın atılması partiya daxili rəqabətə və partiyaların inkişafına təkan verə bilər. Bu istiqamətdə təkliflər də vermişik. Amma yaxın zaman ərzində Azərbaycan hakimiyyətinin proporsional sistemin bərpasına gedəcəyini zənn etmirəm”.\nƏli İnsanov nə etdiyini anlamayan qocadır - Siyasi icmalçıdan HƏP-ə "tək səbir": HƏPÇİ\n"Əli İnsanovun "siyasi fəaliyyəti” nə qədər komikdirsə, onun siyasi partiya yaratmaq iddiasında bulunması da bir o qədər ggülüncdür. Üstəlik, yaratdığı p...


Bu il 31 bədbəxt hadisə qeydiyyata alınıb » İçxəbərlər.info - Xəbərin doğru ünvanl !\nYayım tarixi :25-04-2017, 18:47\nƏmək və Əhalinin Sosial Müdafiəsi Nazirliyi yanında Dövlət Əmək Müfəttişliyi Xidməti tərəfindən 2017-ci ilin birinci rübündə istehsalatla əlaqəli 31 bədbəxt hadisə qeydiyyata alınıb.\nBu barədə "Report"a Əmək və Əhalinin Sosial Müdafiəsi Nazirliyinin (ƏƏSMN) İctimaiyyətlə əlaqələr şöbəsindən məlumat verilib.\nOnlardan 2 hadisə qrup halında baş verib.\nQeyd olunan istehsalatla əlaqəli bədbəxt hadisələr nəticəsində 10 nəfər dünyasını dəyişib, 24 nəfər xəsarət alıb. İstehsalat qəzalarının daha çox tikinti və nəqliyyat, emal sənayesi və mədənçıxarma sahələrində, həmçinin özəl sektora aid müəssisələrdə baş verdiyi müəyyən olunub. İstehsalatla əlaqəli bədbəxt hadisələrin hər biri ilə əlaqədar qanunvericiliyin tələblərinə uyğun şəkildə təhqiqat işləri aparılıb və aidiyyəti üzrə tədbirlərin görülməsi təmin edilib.\nXidmət tərəfindən işəgötürənlər arasında işçilər üçün sağlam və təhlükəsiz əmək şəraitinin yaradılması, əməyin mühafizəsi ilə bağlı norma, qayda və prinsiplər barədə məlumatlandırma işləri də aparılıb. Xüsusən istehsalat qəzası riski yüksək olan müəssisələrdə əməyin təhlükəsizliyinin təmin olunması və qəzaların qarşısının alınması üçün önləyici tədbirlərlə bağlı işəgötürənlərə ətraflı məlumatlar verilib, onlara müvafiq metodiki kömək göstərilib.\nAzərbaycanda 27 vəzifəli şəxs işdən çıxarılıb


Məlahət İbrahimqızıdan Elman Nəsirova sərt reaksiya: “Ya həmin deputatın adını çəksin, ya da sözünü geri götürsün!” - modern.az\n17 Sentyabr 2020, 14:30 | ÖLKƏ\nMəlahət İbrahimqızıdan Elman Nəsirova sərt reaksiya: “Ya həmin deputatın adını çəksin, ya da sözünü geri götürsün!”\nMilli Məclisin İnsan hüquqları komitəsinin bu gün keçirilən iclasında Elman Nəsirov deyib ki, Əfv Məsələləri Komissiyasının bundan əvvəlki üzvlərinin qeyri-qanuni hərəkətlərə yol verməsi barədə ona məlumatlar daxil olub:\nBelə ki, Prezident İlham Əliyevun sentyabrın 8-də imzaladığı sərəncamla Əfv Məsələləri Komissiyasının tərkibi dəyişib.\nƏgər Elman Nəsirov “komissiyanın deputat üzvlərindən biri” deyirsə, onda söhbət ya Bəxtiyar Əliyevdən, ya Səttar Möhbalıyevdən, ya da Məlahət İbrahimqızıdan gedir. Amma bu, sabiq deputat Elmira Axundova da ola bilər.\n“Hesab edirəm ki, bu cür məsuliyyətsiz fikir səsləndirmək millət vəkilinə yaraşmaz. Çünki Əfv Məsələləri Komissiyasınının üzvlüyünə təkrar salınmayan cəmi 3 deputat var. Tələb edirəm ki, ya adı və faktı səsləndirməli, ya da sözünü geri götürməlidir.


Qubanın yeni icra başçısı `Qlobusu` niyə söküb? - FOTO » www.XALQXEBER.az\nQubanın yeni icra başçısı `Qlobusu` niyə söküb? - FOTO\n29-01-2018, 13:07 428 dəfə baxılıb\nÖtən ilin 2 dekabrında prezident İlham Əliyevin sərəncamı ilə Yaşar Qəhrəmanov Quba rayon İcra Hakimiyyəti vəsifəsindən azad olundu, digər sərəncamla Ziyəddin Əliyev Quba rayonu icra başçısı vəzifəsinə təyin edildi.\nYeni icra başçısı bundan öncə “Azəravtoyol” Açıq Səhimdar Cəmiyyətində çalışıb, “Əməkdar mühəndis” adı alıb.\nAdəti üzrə Azərbaycanda vəzifə alan icra başçıları ilk öncə tikinti, quruculuq, park salma, yol çəkmə, işıq dirəklərini yeniləmə prosesinə start verir. İlk baxışdan burada heç bir problem yoxdur. Hər rayonun infrastrukturunun yenilənməsinə ehtiyac var. Lakin nədənsə əksər rayon başçılarının işi-gücü özlərindən öncəki kolleqasının tikib-qurduğunu söküb, yenisini inşa etdirməkdən ibarət olur. Təəssüf ki, yazımızın əvvəlində söz açdığımız şəxs – Qubanın yeni icra başçısı Ziyəddin Əliyev də bu siyahıda yer alıb.\nHəftə sonu Qubaya səfərimdə rayona daxil olarkən hiss etdim ki, nəsə uyğunsuzluq var. Dayanıb bir qədər diqqət etdikdən sonra müşayiət etdim ki, rayonun girişində qonaqları qarşılayan “Qlobus” götürülüb. Bir neçə ustanın sökdürülmüş arkanın yerində nəsə inşa etməklə məşğul olduğunu gördüm.\nQubaya tez-tez səfər edən şəxs kimi deyə bilərəm ki, uçurdulmuş “Qlobus” arkası rayonun girişində heç də pis görüntü yaratmırdı. Rayon sakinlərinin də sözügedən arkadan şikayət etdiyini eşitməmişəm. Şikayət və görüləsi işlərə qalsa, şəhərin mərkəzi prospektindən başqa, bütün arxa küçələrinin asfalt örtüyü yoxdur, olanlar da sökülüb-dağılmış vəziyyətdədir və təmirə ehtiyaclıdır.\nYazını oxuyan səlahiyətli şəxslər zamanında dövlətin maliyyə ayırıb ucaltdığı “Qlobus”un sökülmə səbəbləri haqda açıqlama vermək istəsələr, onların mövqeyini dərc etməyə hazırıq.\nTeqlər: , Qubanin, Qlobusu, bashchisi, yeni, sokub, niye, FOTO, icra\nQubanın yeni icra başçısı özünə təzə 1-ci müavin təyin etdi\nİşdən çıxan başçının birinci müavini istefa verdi - SƏBƏB


“Türklər qatil, yəhudilər dağıdıcı millətdir” - Erməni nifrətinin təzahürü Ayna.az\nErmənistanda yəhudilərə qarşı ittihamlar səsləndirilir ki, onlar qondarma "erməni soyqırımı"nda türklərə fəal kömək ediblər\nSon illərdə erməni təbliğatı çox vaxt təkzibi çox asan olan yalanlar yaymaqla, necə deyərlər, büdrəyir. Bu, Ermənistan-Azərbaycan sərhədində iyul ayının eskalasiyası günlərində, Ermənistan Müdafiə Nazirliyinin nümayəndələrinin Azərbaycan Ordusuna vurduğu “əhəmiyyətli ziyan” barədə nağıllar yaydığı zaman də nəzərə çarpdı.\nMaraqlıdır ki, Ermənistan mediası ilə yanaşı, Rusiyanın “Rossiya Seqodnya” beynəlxalq xəbər agentliyinin erməni bölməsi - "Sputnik Ermənistan" da Azərbaycanla informasiya müharibəsində fəal iştirak edir. Bu dəfə sayt Ermənistanın yəhudi icmasının, Azərbaycan əsilli israilli ekspert Arye Qutun “Facebook” səhifəsində, İrəvandakı Holokost qurbanlarına həsr olunmuş abidəsinin erməni vandalları tərəfindən təhqir olunmuş fotoşəklinin yayımlanması münasibətilə press-relizini yaydı.\nƏvvəla, Ermənistanın yəhudi icmasının Azərbaycan əsilli şəxsə qarşı ittihamları olan press-relizi yayan erməni nəşrinin olmadığı diqqət çəkir. Bu addımla "Sputnik Ermənistan" artıq nçənci dəfə beynəlxalq aləmdə Rusiyanın maraqlarına xələl gətirir.\nAncaq Ermənistanın yəhudi icmasının mətbuata ötürdüyü press-relizə qayıdaq. Məlum oldu ki, bu təşkilat "fotoşopdan istifadə edən Arye Qutun” soyqırım və Holokost qurbanlarına abidənin təhqir olunduğu barədə yaydığı fotoşəkilin həqiqətə uyğun olmadığını açıqlayıb. “Bu hərəkətin səbəbi bəllidir - xalqlarımız arasında nifaq yaratmaq”, - deyə Ermənistan yəhudi icmasının bəyanatında vurğulanır.\nÇox istərdim ki, Ermənistanın yəhudi icması 19 oktyabr 2010-cu ildə baş verənləri xatırlasın. Həmin gün İrəvanda Holokost qurbanlarının xatirəsinə qoyulan abidə təhqir edildi. Arye Qut da məhz bu şəkli özünün “Facebook” səhifəsində yerləşdirib. Ermənistanın yəhudi icmasının səylərinə baxmayaraq, fotunun kollaj olmaması dəqiqdir. Ən azından, Ermənistanın yəhudi icmasının sədri Rimma Varjapetyan-Feller dəqiq bilir ki, bu fotoşəkil saxta deyil, çünki o vaxt məhz icma sədri Ermənistanın baş ravvini Qerş Meir Burştein ilə birgə bu vandalizm aktını pisləyən bəyanata imza atmışdı. Erməni mətbuatı da bu barədə yazı və fotolar vermişdi. https://rus.azatutyun.am/a/2196302.html\nBütün bu faktlara baxmayaraq, yəhudi icmasının hazırkı açıqlamasında vurğulanır ki, guya, "Ermənistanda antisemitizm yoxdur və olmayıb da". Bəs onda İrəvandakı Holokost qurbanlarının xatirəsinə həsr olunan abidənin dəfələrlə təhqir edilməsi antisemitizm deyilsə, nədir?\nBir çox faktlar Ermənistandakı antisemitizmin hansı səviyyədə olmasını sübut edir. “Pew” Araşdırma Mərkəzinin (Pew Research Center) keçirdiyi bir sosioloji sorğunun nəticələrinə görə, Mərkəzi və Şərqi Avropa ölkələri arasında Ermənistan əhalisinin yəhudilərə qarşı ən dözümsüz olduğu ortaya çıxıb. “Pew” 2015-ci ilin iyunundan 2016-cı ilin iyulunadək Mərkəzi və Şərqi Avropanın 18 ölkəsində tədqiqat aparıb. Yayılan məlumatlara görə, Ermənistan sakinlərinin 32%-i yəhudiləri öz ölkələrinin vətəndaşları arasında görmək istəmir. Bu, sorğunun keçirildiyi bütün ölkələr arasında ən yüksək antisemitizm göstəricisidr.\nAvrasiya Yəhudi Konqresinin saytında yerləşdirilən "Ermənistandakı Antisemitizm (2002-2006)" hesabatında qeyd olunur ki, erməni-yəhudi münasibətləri, digər faktorlarla yanaşı, faşist Almaniyası ilə əməkdaşlıq edən, erməni legionu batalyonlarının komandiri, daşnak, general Dronun (Drastamat Kanayan) qəhrəmanlaşdırılması ilə kölgələnir.\nDigər bir fakt: “WikiLeaks” saytı ABŞ Dövlət Departamentinin 2008-ci il tarixli sənədindən çıxarışlara istinad edir. Orada qeyd edilir ki, Ermənistan mətbuatı müxalifəti, xüsusən də keçmiş Prezident, həyat yoldaşı yəhudi olan Levon Ter-Petrosyanı qaralamaq üçün antisemitizmdən istifadə edib.\nErmənistanda yəhudilərə qarşı qondarma "erməni soyqırımı"nda onların türklərə fəal kömək etdikləri barədə tez-tez ittihamlar səsləndirilir. Məsələn, Ermənistan Xalq Partiyasının lideri, prezidentliyə namizəd olmuş Tiqran Karapetyan yəhudilərin "erməni soyqırımı"nın təşkilində birbaşa iştirak etdiyini bildirib. Və "Erməni-Ari Ordeni" millətçi partiyasının sədri Armen Avetisyan 2005-ci ilin yanvarında ermənilər və yəhudilər arasında millətlərarası nifrət oyatmaq cəhdlərinə görə tutulsa da, lakin şərti cəza ilə azadlığa çıxdı.\n2002-ci ilin fevral ayında Yerevan Yazıçılar Evində Romen Yepiskoposyanın erməni və rus dillərində nəşr etdiyi "Milli sistem" kitabının təqdimatı keçirildi. Bu kitabda türklər "qatil millət", yəhudilər isə "dağıdıcı millət" olaraq xatırlanır. Kitabın "XX əsrin ən böyük saxtalaşdırılması" fəslində müəllif əsassız olaraq, "Holokostun bir mif olduğunu" bəyan edir.\nBundan əlavə, 1918-1919-cu illərdə Azərbaycanda öldürülmüş və işgəncə verilən onminlərlə yəhudi erməni millətçilərinin vicdanına yazılıb. O zaman indiki Quba bölgəsinin ərazisində yaşayan Dağ Yəhudiləri dinc müsəlman əhalinin qanını tökmək təklifinə qarşı çıxaraq, erməni dəstələri ilə ittifaqa girməkdən imtina. Bu, Azərbaycan yəhudilərinin erməni millətçiləri tərəfindən kütləvi qırğınlarına səbəb oldu.\nBütün bu baş verənlərdən sonra Ermənistan yəhudi icması bu ölkədəki yəhudilərə heç bir təhlükə olmadığını və Arye Qutın təxribatçı olduğunu iddia edir ...\nMüəllif: Asif Aydınlı 14 Avqust 2020 23:16


Gürcüstanın Baş Naziri: “Heç bir qüvvə Gürcüstan-Azərbaycan qardaşlığına kölgə sala bilməz”\n21:18 9 Oktyabr 2019\nBu gün Milli Məclisin Sədri Oqtay Əsədov Azərbaycanda səfərdə olan Gürcüstanın Baş Naziri Giorgi Qaxariyanı qəbul edib.\nMilli Məclisin mətbuat xidmətindən Metbuat.az-a verilən məlumata görə, spiker qonağın Baş Nazir qismində Azərbaycana ilk rəsmi səfərini yüksək dəyərləndirib.\nO bildirib ki, səfər çərçivəsində keçirilən görüşlər əlaqələrin və ənənəvi dostluq münasibətlərinin daha da möhkəmlənməsinə xidmət edəcək.\nGörüşdə qeyd olunub ki, hər iki xalq həmişə bir-birinin yanında olub, bir-birini dəstəkləyib, dövlətlər strateji tərəfdaş və müttəfiqdirlər. Dövlət başçılarının müxtəlif vaxtlarda həyata keçirdiyi qarşılıqlı səfərlər zamanı aparılan danışıqlar çoxtərəfli əməkdaşlığın daha da dərinləşməsinə öz təsirini göstərib.\nBu gün Azərbaycanla Gürcüstan arasında 100-dən çox dövlətlərarası və hökumətlərarası sənədlər imzalanıb. İqtisadi əməkdaşlıq üzrə birgə Hökumətlərarası Komissiya fəaliyyət göstərir. Ötən il ölkələr arasında ticarət dövriyyəsi 580 milyon ABŞ dolları həcmində olub. Cari ilin 9 ayında bu göstərici 440 milyon təşkil edib. Azərbaycan Gürcüstan iqtisadiyyatına yatırımlar edən ən iri investorlardan biridir.\nBu gün hər iki ölkə Avropanın enerji və nəqliyyat təhlükəsizliyində mühüm rol oynayır. Bakı-Tbilisi-Ceyhan, Bakı-Tbilisi-Ərzurum, Cənub Qaz Dəhlizi kimi meqalayihələr, Bakı-Tbilisi-Qars dəmiryolu xətti bunun əyani sübutudur.\nSpiker qeyd edib ki, parlamentlər arasında yüksək səviyyəli səfərlər qanunverici orqanları bir-birinə daha da yaxınlaşdırır. Hər iki parlamentdə dostluq qrupları fəaliyyət göstərir. Deputatlar beynəlxalq parlament qurumları çərçivəsində bir sıra məsələlərdə ortaq mövqedən çıxış edirlər. Regional müstəvidə Azərbaycan-Gürcüstan-Türkiyə arasında üçtərəfli formatda əməkdaşlıq bölgədə sülhün və hərtərəfli inkişafın əsas dəstəkləyici faktorlarından biridir.\nSpiker hər iki ölkənin müstəqillik illərində oxşar problemlərlə üzləşdiyinə diqqət çəkərək regiondakı münaqişələrin beynəlxalq hüquq normaları çərçivəsində, ölkələrin ərazi bütövlüyü prinsipi əsasında həllinin vacibliyini vurğulayıb.\nGürcüstanın Baş Naziri Giorgi Qaxariya ölkəsinin Baş Naziri qismində ilk səfərini məhz Azərbaycana etdiyini vurğulayıb. O, qeyd edib ki, heç bir qüvvə və heç kim Gürcüstan-Azərbaycan dostluğuna, qardaşlığına kölgə sala bilməz: “Hər iki xalq tarixən bir-birinə yaxın olub, dostluq və əmin-amanlıq şəraitində yaşayıblar. Tarixin müəyyən dönəmində oxşar problemlərlə üzləşməyimiz regionda təhlükəsizliyin təmin olunmasının necə vacib olduğunu bir daha önə çıxarıb. Bölgədəki münaqişələrin mövcudluğu inkişafa böyük maneçilik törədir. Biz bu problemlərin beynəlxalq hüquq normaları çərçivəsində ədalətli həllinə tərəfdarıq. Hər iki ölkənin birgə həyata keçirdiyi layihələr bölgə sərhədlərini aşaraq, qlobal məna kəsb edib”.\nGürcüstanın Baş Naziri parlamentlər səviyyəsində münasibətlərin dərinləşməsinin vacibliyinə toxunaraq beynəlxalq təşkilatlarda nümayəndə heyətlərimizin iştirakını və bir-birlərini dəstəkləməsini təqdir edib.\nQəbulda tərəfləri maraqlandıran məsələlər ətrafında geniş fikir mübadiləsi aparılıb.\nKoronavirusa yoluxan məhbusların hamısı sağalıb - RƏSMİ\n07 Avqust 2020 12:43\n07 Avqust 2020 12:37\n“Ayın fermeri” müsabiqəsinin qalibi müəyyənləşib\n07 Avqust 2020 12:24\nPolis çimərliklərlə bağlı vətəndaşlara XƏBƏRDARLIQ ETDİ\n07 Avqust 2020 12:12\nZərdabda qanunsuz odlu silah saxlayan şəxs saxlanıldı\n07 Avqust 2020 12:01\n07 Avqust 2020 11:50\nKoronavirusa yoluxan məhbusların hamısı sağalıb -\nPolis çimərliklərlə bağlı vətəndaşlara\n07 Avqust 2020 11:43\n190 manatın verilməsinə bu tarixdə başlanılacaq - Nazirdən\n07 Avqust 2020 11:30\nSON DƏQİQƏ: Azərbaycanlı müğənni koronavirusdan öldü\n07 Avqust 2020 11:15\nAylıq 138 manat ödənişlə ev almaq istəyənlərin nəzərinə -\n07 Avqust 2020 11:02


2021, 31 İyul, şənbə, Bakı vaxtı 01:26\nBakı Apellyasiya Məhkəməsi Hüquq Maarifçiliyi Cəmiyyətinin rəhbəri İntiqam Əliyevin ev dustaqlığına buraxılması ilə bağlı vəsatəti təmin etməyib.\nProsesi iyulun 6-da hakim Mirzəli Abbasovun sədrliyi ilə keçirilib. İntiqam Əliyevin şikayəti üzrə ilkin iclas olub.\nVəkil bildirib ki, iclasda bir neçə vəsatət qaldırılıb.\nMəhkəmədən İntiqam Əliyevin şüşə kameradan çıxarılıb müdafiəçisinin yanında oturmasına, o cümlədən prosesin audio və video yazısının aparılması, həmçinin tam məhkəmə istintaqı aparılmaqla apellyasiya şikayətinə baxılması istənilib.\nCavad Cavadov məhkəmədən xahiş edib ki, Varşava Universitetinin professorunun xəttin yoxlanması üzrə apardığı ekspertizanın rəyi işə daxil edilsin. Ekspertiza müəyyən edib ki, Hüquq Maarifçiliyi Cəmiyyətinin hesabından pulların çıxarılması barədə banka təqdim olunan imzalar İntiqam Əliyevə məxsus deyil. Vəkil bu sənədin araşdırılmasını xahiş edib.\nHakim İntiqam Əliyevə söz verərkən hüquq müdafiəçisi pis eşitdiyini deyib və vəkili ilə yanaşı oturmaq istədiyini bildirib.\nHakim vəsatətlərin heç birini, o cümlədən İntiqam Əliyevin ev dustaqlığına buraxılması ilə bağlı vəsatəti də təmin etməyib.\nNƏZARƏTÇİNİN ETİRAZ DOĞURAN DAVRANIŞI\nProsesdə gərginlik də yaşanıb. Vəkil Cavad Cavadov İntiqam Əliyevlə məsləhətləşmək istədiyini bildirəndə məhkəmə nəzarətçiləri buna imkan verməyiblər və onun əlini tutmaq istəyiblər. Bu, Cavadovun və Əliyevin etirazına səbəb olub.\nHətta hakimin mane olmamaq çağırışından sonra belə nəzarətçilərdən biri şüşə kameraya daxil olub ki, bu da müttəhimin vəkili ilə məxfi ünsiyyət hüququnun pozulması kimi qiymətləndirilib.\nNövbəti məhkəmə prosesi iyulun 21-ə təyin olunub.\nİntiqam Əliyev 2014-cü ilin avqustunda həbs olunub. Aprelin 22-də Bakı Ağır Cinayətlər Məhkəməsi onu vergidən yayınma, vəzifə səlahiyyətindən sui-istifadə, mənimsəmə, vəzifə saxtakarlığı və qanunsuz sahibkarlıqda ittiham edərək 7,5 il müddətinə azadlıqdan məhrum edib..\nİntiqam Əliyev bütün ittihamları rədd edərək həbsini siyasi motivli sayır.\nTələbələr: İntiqam Əliyev azad edilsin!


Azərbaycanda koronavirusun yayılması riski mövcuddur? - AÇIQLAMA\nEkologiya və Təbii Sərvətlər Nazirliyi (ETSN) və Qida Təhlükəsizliyi Agentliyi (AQTA) kornavirus təhlükəsi ilə bağlı birgə məlumat yayıb.\nLent.az -a daxil olan həmin müraciətdə qeyd edilir ki, Ümumdünya Heyvan Sağlamlığı Təşkilatının (OIE) məlumatlarına əsasən, Çində baş verən və dünyanın bir sıra ölkələrinə yayılan 2019-nCoV koronavirus epidemiyasının əsas səbəbkarı isti və soyuqqanlı heyvanlar, o cümlədən vəhşi heyvanlar və dəniz məhsulları hesab olunur.\nEyni zamanda, Ümumdünya Səhiyyə Təşkilatı (WHO) və OIE birlikdə virusun (2019-nCoV) heyvan mənşəli olduğu qənaətinə gəlib.\nƏldə olunan təcrübəyə əsasən, 2019-nCoV koronavirusun vəhşi heyvanlar vasitəsilə yayılması riski ölkəmiz üçün də mövcuddur.\nAparılan müşahidələr onu göstərir ki, hazırda bir sıra ictimai-iaşə obyektlərində, istirahət mərkəzlərində və digər ictimai yerlərdə vəhşi heyvanların qanunsuz olaraq saxlanılması, onlardan əyləncə məqsədilə istifadə olunması hallarına rast gəlinir. Bu kimi hallar qanunvericiliyin tələblərini pozmaqla yanaşı, koronavirus, quduzluq və s. kimi virus xəstəliklərinin yayılmasına da münbit şərait yaradır.\nEkologiya və Təbii Sərvətlər Nazirliyi (ETSN) və Qida Təhlükəsizliyi Agentliyi (AQTA) həmin şəxslərə xəbərdarlıq edərək bildirir ki, ictimai-iaşə obyektləri, istirahət mərkəzləri və digər ictimai yerlərdə vəhşi heyvanların qanunsuz olaraq saxlanılması qətiyyətlə yolverilməzdir.\n18:24 “Mercedes”i aşıran sürücü...


Kosmetika istehsalçılarının bizi inandırdığı 10 YALAN | Gənc Ailə\nAna Səhifə QADIN Gözəllik Kosmetika istehsalçılarının bizi inandırdığı 10 YALAN\n“Gencaile.az” marketinqin ən geniş yayılmış fəndlərinin qısa siyahısını təqdim edir.\nGöz ətrafı dəri üçün məlhəm kremdən demək olar ki, heç nə ilə fərqlənmir. Bu, sadəcə daha kiçik formada qablaşdırılmış və daha böyük qiymətə satılan və ya alıcılara sırınan məhsuldur. Kremlərin üstündəki “Göz ətrafına dəyməməlidir” sözünü isə şampunların da üstündə qeyd olunan “Gözün içinə düşməsindən çəkinin” mənasında anlamaq lazımdır. Əslində, hər şey sadədir.\nƏslində, təbii tərkibli kosmetik məhsullar şirkətlərin apardığı piar-gedişidir. Mövcud məhsulun tərkibinin orqanik olması onun təsir qüvvəsini təsdiqləmir. “Orqanik kosmetika” təhlükəsiz ola bilər, çünki zərərli maddələr ehtiva etmir, lakin bu, onun səmərəli olmasının göstəricisi deyil. Bununla belə istehsalçılar orqanik məhsulların müalicəvi xassələrini saxlamağa kömək edən kremin kimyəvi tərkibini gizli saxlayırlar.\nGeriYaxşı oxucu olmağın sirləri İrəliBel çəkdirmək: Cəfəngiyyatla "müalicə"


Rəqsanənin qızı 1 saylı Körpələr Evindən 2-ci videonu paylaşdı - Bu da dəsmaldır?\nXəbər verdiyimiz kimi, müğənni Rəqsanə İsmayılovanın qızı Aysunla 1 saylı Körpələr Evinin baş həkimi Nəhayət Əliyeva arasında qalmaqal yaşanıb. Aysun körpələr evinə gətirilən ərzaqların baş həkim tərəfindən evinə aparıldığını iddia edən videolar yayımlayıb.\nAysun isə kirayədə qalması haqda sözlərə belə münasibət bildirib: “Kirayədə qalmaq eyib deyil. Amma bura nənəmin halal pulla alınan evidir. Həmin videonun açıqlaması bu olmamalı idi, hər kəs sizdən başqa açıqlama gözləyir”.\nAysun daha sonra uşaq evi ilə bağlı başqa video paylaşıb və bunları qeyd edib: “İlk açıqlamada dedilər ki, xəstəxanalara yardım üçün aparılır. İndi deyirlər ki, dəsmaldır, yuduzdurub gətirirk. Axı o videoda hamı açılmamış uşaq bezləri olduğunu görür. Bu da ikinci video. Bu da dəsmaldır? Gördüyünüz kimi maşınla bazarlıq gəlir, sonra isə sağa və sola baxaraq bazarlıq içəridən çıxarılır, maşınlara doldurulur”. (Axsam.az)


İran soğan ixracına qadağanı ləğv edib | AzPolitika — onlayn siyasi-ictimai qəzet\nDərc olunub: 21/05/2019 - 15:10\nİranın sənaye, mədən və ticarət naziri Rza Rəhmaninin göstərişi ilə soğan ixracına qadağa ləğv olunub.\nBu barədə Trend Gənc Jurnalistlər Klubuna (YJC) istinadən məlumat verib.\nMəlumata əsasən, soğan satışında İranın cənubunda yerləşən Xuzistan vilayəti təsərrüfatçılarının problemlərini nəzərə alaraq, Kənd Təsərrüfatı Nazirliyi tərəfindən məhsulun miqdarının artıq olduğu təsdiqlənib.\nİranın sənaye, mədən və ticarət naziri bunu əsas götürərək soğanın ixrac edilməsi ilə bağlı gömrük orqanlarına göstəriş verib və bu gecədən soğan ixracına qadağa ləğv olunur.\nXatırladaq ki, İranda yerli bazarı tənzimləmək məqsədilə 4 aprel tarixindən soğanın ixracı İranın sənaye, mədən və ticarət nazirinin göstərişi ilə qadağan olunmuşdu.


Kamal Abdullanın "Sirlərin sərgüzəşti" romanının müzakirəsi olub\nYanvarın 28-də Azərbaycan Milli Elmlər Akademiyasının (AMEA) Mərkəzi Elmi Kitabxanası (MEK) və Folklor İnstitutunun birgə təşkilatçılığı ilə Xalq yazıçısı, akademik Kamal Abdullanın "Sirlərin sərgüzəşti" kitabının təqdimatı və müzakirəsi keçirilib.\nAZƏRTAC xəbər verir ki, AMEA-nın Folklor İnstitutunun Gənc Alimlər və Mütəxəssislər Şurasının sədri Nail Qurbanov yazıçının dördüncü romanı olan bu əsərdə paralel zaman və məkanın, yaddaş fenomeninin, real və irreal hadisələrin ədəbi-bədii əksinin təsvir olunduğunu bildirib. Diqqətə çatdırıb ki, əsərin qəhrəmanı Həsən müəllim (Hacı Mir Həsən Ağa Səyyah) nəql olunan əhvalatların fövqündə dayanaraq sirlərin sərgüzəştinə şahidlik və bələdçilik edir. Bu mənada roman oxucunu öz sirlərinin ağuşuna alır, onu da sirrə vaqif edir. Əsərdə yazıçının digər əsərlərinin qəhrəmanlarına da rast gəlmək olur.\nAkademik Kamal Abdulla tədbirin təşkilatçılarına təşəkkürünü bildirib. O, müasir dövrdə informasiyanın rolunu diqqətə çatdırıb. Qeyd edib ki, əsərin qəhrəmanı da sirlər haqqında əsər yazmağa qərar verir. Lakin unudur ki, əsəri yazmaqla insanların sirrini faş edir. Dünyada müxtəlif sirlər var. Məsələn, kainatın sirri, dövlətin sirri və sadə insanların sirri. Bunlar arasında fərq böyükdür. "Sirlərin sərgüzəşti" əsərinin qəhrəmanı qonşunun sirlərini yazmaq qərarına gəlir. Çünki digər sirlərdən yazmaq üçün bəlkə də filosof olmalısan, amma sadə insanların sirrini yazmaq üçün iti eşidən qulağa sahib olmaq yetərlidir.\n"Əsərlər adətən oxucular tərəfindən birmənalı qarşılanmır. Ümid edirəm ki, "Sirlərin sərgüzəşti" oxucuların ürəyində özünə yer tapa biləcək", - deyə Xalq yazıçısı Kamal Abdulla vurğulayıb.\nAMEA-nın Ədəbiyyat İnstitutunun əməkdaşı Maral Yaqubova romanı yüksək dəyərləndirib. Bildirib ki, kölgələrdən qurtulmuş Həsən müəllimin zaman və məkanın kəsişdiyi belə bir guşədə həyatından razılığı, ömürboyu arzusunda olduğu təkliyə və qəlbində yaşatdığı tənhalığa nail olmasının rahatlığı oxucuya da sirayət edir.\nAMEA-nın M.Füzuli adına Əlyazmalar İnstitutunun əməkdaşı Əzizağa Nəcəfzadə, N.Gəncəvi adına Ədəbiyyat İnstitutunun əməkdaşı, professor Tahirə Məmmədli çıxışlarında vurğulayıblar ki, romanın müasir nəsr texnikasına xas olan iç-içə süjetlər və fəsillərlə assosiasiya olunan hadisələrin anaxronik ardıcıllığı şəklində qurulması əsəri oxunaqlı edir.\nTəqdimat mərasimində Azərbaycan Dövlət "Yuğ" Teatrının aktyorları - Xalq artisti Məmməd Səfa və Əməkdar artist Yaqut Paşazadə "Sirlərin sərgüzəşti" əsərindən parçalar səsləndiriblər.\nSonda müəllif əsərlə bağlı sualları cavablandırıb.\n525-ci qəzet.- 2020.- 31 yanvar.- S.10.


“Belarus və Makedoniyaya məğlub olsaq belə, bunu faciə saymayacam”\n18.03.2018 Baxılıb 396\nMilli komandamızın keçmiş futbolçusu Füzuli Məmmədov Dsport.az saytına müsahibə verib:\n- Milli komandamıza dəvət olunanların siyahısı ilə yəqin ki, tanış olmusan. Səni təəccübləndirən ad olmadı ki siyahıda?\n- Bəli, heyətlə tanış oldum. Xeyr, mənim təəccübləndiyim kimsə olmadı. Milli komandanın qapısı hər bir azərbaycanlı futbolçu üçün açıq olmalıdı. Dəvət göndərilənlər arasında yeni simaların olması da bunu bir daha sübut etdi.\n- Səncə, milliyə layiq olub kənarda qalan var?\n- Gəlin indidən konkret adlar üzərində dayanmayaq. Qurban Qurbanovun gəlişindən sonra Antalyadakı toplanışa başqa futbolçular cəlb olunmuşdu. Həmin vaxt bəzi həmkarlarınız, elə məşqçilər də bəzi oyunçuların milliyə dəvət olunmamasına irad bildirmişdi. İndi isə nisbətən fərqli heyətə dəvət göndərilib, indi də başqalarının niyə dəvət olunmamasına reaksiya verilir. Milliyə dəvət olunanlar sınaq məqsədilə dəvət olunub. Qurban Qurbanov və köməkçiləri Premyer Liqada fərqlənən oyunçuları millidə sınayıb, gələcək rəsmi heyətini formalaşdırmalıdı. Ona görə də indidən onları tənqid hədəfi seçmək doğru deyil. Baş məşqçi kimi Qurban Qurbanovun özünün futbola baxışı var və ola bilər ki, hansısa komandada yaxşı oynayan biri onun milli komandadakı taktikasına uyğun gəlməsin. Bu o demək deyil ki, həmin futbolçu zəifdi.\n- Hücum xəttində Amil Yunanovla Ruslan Qurbanov yer alır. Dişsiz görünən hücum xəttinə səncə, başqa forvardlar da dəvət etmək olmazdı?\n- Razılaşaq ki, bizim milli hazırda sırf hücum futbolu oynayan komanda deyil. Ona görə də hücumda olan futbolçuları hücumameyilli yarımmüdafiəçilərlə dəstəkləmək hazırkı durum üçün daha doğrudu. Düşünürəm ki, Qurban müəllim da məhz bu amili nəzərdə tutduğu üçün iki hücumçu ilə kifayətlənib.\n- Belarusla Bakıda, Makedoniya ilə Antalyada oynayacağıq. Bu görüşlər barədə hansı fikirdəsən?\n- Həm Makedoniya, həm də Belarus yaxşı komandadı. Oyunun harada olmasının elə də böyük əhəmiyyəti yoxdu. Bunlar yoxlama oyunlarıdı və bizə yalnız faydası olacaq. Millətlər Liqasından əvvəl nəyə qadir olduğumuz, səhvlərimizin nələr olduğunu müəyyən etmək baxımından bu cür qarşılaşmaların keçirilməsi vacibdi. Lap məğlub olsaq da, mən bu hesabları faciə saymayacam. Çünki Qurban Qurbanov yeni formalaşdıracağı əsas heyət üçün yəqin ki, hamını sınamaq, müəyyən risklər də etmək məcburiyyətindədi.\n- Ramil Şeydayev və Mahir Mədətov bu dəfə əsas milliyə deyil, U-21 yığmasına cəlb edilib. Necə düşünürsən, bu U-21 yığmasına kömək məqsədilə atılmış addımdı?\n- U-21 millimiz əvəzedici komanda deyil ki, kimlərisə ora kömək məqsədilə göndərsinlər, ya da desinlər ki, get orada oyun praktikanı artır. Söhbət burada milli komandadan gedir. Ramil Şeydayev və Mahir Mədətov əsas millinin ilk toplanışına dəvət almışdı. Hər iki futbolçu “Qarabağ”da oynayır və Qurban müəllimin çox yaxşı bələd olduğu oyunçulardı. Üstəlik, bu futbolçuların U-21 komandasında oynamağa münasibdisə, niyə onların imkanlarından istifadə edilməsin ki? Bu gün həmin yaş qrupu üçün ən yaxşılar onlardısa, deməli burada başqa məqamlar axtarmaq lazım deyil.\n- Ramil Şeydayevdən söz düşmüşkən, son vaxtlar o, çox müzakirə edilir. Onun karyerası üçün “Qarabağ”dan getməli olduğunu bildirir çoxu. Səncə də belə olmalıdı?\n- Şeydayev potensiallı oyunçudu. Düzdü, son vaxtlar “Qarabağ”ın oyunlarında ilk onbirlikdə az-az görünür. Ancaq buna baxmayaraq o, milli üçün faydalı biridi. Məsələyə başqa tərəfdən yanaşsaq, niyə düşünmürük ki, millidə Şeydayevin hücumçu kimi özünü göstərməsi üçün lazım olan futbolçu, ya futbolçular azdı? Fikrimcə, Qurban Qurbanovun quracağı sistemlə bu problem də ortadan qalxacaq və bu gün tənqid edilən Şeydayev topla təmin edən, yaradacı futbolçular olacaq ki, o zaman Ramil də potensialını aça biləcək.\n- “Trabzonspor” Ramili satmağa da razıdı. “Qarabağ”ın oyun stilinə uyğun gəlmədiyi fikri ilə razısan?\n- Mətbuatdan oxuyuram ki, mövsümün sonunda “Trabzonspor”a qayıdacaq. Təbii ki, yekun qərarı “Qarabağ” rəhbərliyi verəcək. Ramil “Qarabağ”a gəlibsə, deməli baş məşqçi onu öz komandasında görüb ki, cəlb edib. Az şans verilirsə, bu o demək deyil ki, Ramil “Qarabağ”a lazım deyil. “Trabzonspor”a transfer qadağası qoyulub və klub prezidenti heç bir futbolçunu satmayacağını açıqlamışdı. Bilmirəm, Şeydayev barədə son qərar necə olacaq. Hər halda “Qarabağ” icarəyə götürmək istəməsə, yəqin ki, ölkəmizdə onun xidmətində maraqlı olan klublar önə çıxacaq.\n- Rəşad Sadıqov ilk rəsmi ciddi sınağını Kosovo qarşısında verəcək. Ümumiyyətlə, U-21 yığmamızdan Kosovo və İrlandiya ilə görüşlərdə uğurlu nəticə gözləməyə dəyər?\n- Rəşada uğurlar arzu edirəm. İnanıram ki, o, futbolçu kimi qazandığı uğulardan daha çox məşqçi kimi böyük uğurlara imza atacaq. Milli Rəşadın, Füzulinin və ya digərlərinin şəxsi komandası deyil ki, onu kiminsə adı ilə eyniləşdirib, sonra da həmin məşqçini tənqid edək. Milli hamımızındı, uğuru da bizimdi, uğursuzluğu da. Bu gün milli komandalarımızda olan baş məşqçilərin hamısı yerlilərdi. Heç bir məşqçi istəməz ki, rəhbərlik etdiyi komanda məğlub olsun, pis oyun sərgiləsin. Mən imkan düşdükcə, həmin məşqçilərlə də ünsiyyətdə oluram və onların da nə qədər gərgin iş qrafikində çalışdığının şahidiyəm. Rəşadın işgüzarlığı isə bəllidi. Ona görə də bu oyunlar rəsmi qarşılaşmadı deyə, Rəşadı hədəf göstərmək doğru deyil. Təbii ki, səhvlər də ola bilər. Ancaq nəzərə alaq ki, Qurban müəllim və onun komandasına altı illik zaman verilib. Bu da boşuna deyil. Deməli, zəif nöqtələr, çatışmazlıqlar müəyyən edilib, aradan qaldırılmalıdı. İnanıram ki, Rəşad Sadıqov və rəhbərlik etdiyi U-21 yığması bizi yaxşı gələcək vəd edən oyunlarla sevindirəcək. Yaxşı oyun, mübarizə əzmi olduğu zaman nəticə də olacaq.


Millət vəkillərindən FETÖ-çuluqda ittiham olunan alimimizə dəstək - 24 saat xəbərlər\n“Mən Aygün Attarı yaxşı tanıyıram, universitetdə mənim tələbəm olub. Bizim soralar da əlaqələrimiz olub, vaxtaşırı görüşmüşük. Mən heç vaxt inanmaram ki, onun qiyamçılarla, ya da ümumiyyətlə Fətullah Gülənçilərlə nə isə xırda bir əlaqəsi ola. Aygün Attar çox gözəl elm adamıdır, çox vətənpərvər bir xanımdır, çox fəal bir ictimaiyyətçidir. O, Türkiyədə uzun illər Ermənistanın Azərbaycana təcavüzü ilə bağlı məsələlərin müzakirə olunduğu tədbirlərdə iştirak edib, məruzələr edib. Aygün Attar olduqca yüksək səviyyəli bir xanımdır. Onun hansısa bir sektayla, fərqli bir dünya görüşlülərlə əlaqəsi olduğuna inanmıram. Çox yaxşı bilirəm ki, o ürəkdən bir Azərbaycançıdır, ürəkdən bir Türkçüdür. Belə adamlar heç vaxt xırda işlərə getməzlər”.


“Müalicəsi çox bahadır, dövlətdən yardım gözləməyin” - Tanınmış naşirin COVİD-19 gündəliyi » www.Bia.Az\n“Müalicəsi çox bahadır, dövlətdən yardım gözləməyin” - Tanınmış naşirin COVİD-19 gündəliyi\n14-12-2020, 17:08 228\nTanınmış naşir, "Qanun" Nəşrlər Evinin direktoru Şahbaz Xudoğlu koronavirusa yoluxub. O "Facebook"-dakı hesabında müalicə oldunduğu müddətdə keçirdiyi hisləri qələmə alıb, aldığı tibbi xidmətlərdən, dərman preparatlarının qiymətindən yazıb, ümumiyyətlə ölkədə COVİD-19-la mübarizənin mənzərəsini təsvir edib. Şahbaz Xudoğlunun qeydlərini oxuculara təqdim edirik:\n"İşdə hiss etdim ki, qızdırmam var, termometr gətirdilər, 37.3 göstərdi. İstiliksalan dərman içdim; ilıq suya Nemisil qatıb içdim, dalınca Parasetamol və Ampisillina həbləri. Ardıcıl bir neçə stəkan çay. Mürəbbə ilə, iki cür mürəbbə vardı: gilas və böyürtkən. Böyürtkən daha xoş gəlirdi.\nNövbəti gün işə gəlmədim. Kürəyimdə və bədənimdə ağrılar əmələ gəldi. Halsızlaşdım. Heç nə etməyə həvəs olmadı.\nDadbilmə və qoxubilməmi yoxladım. Məncə dəyişən bir şey baş verməmişdi. Hər səhər tezdən 6-da bir saat parkda qaçan adam indi sadəcə uzanıb tənbəlliyinə tamaşa edirdi.\nSəhərlər kök, alma, bal, boranı çəkib şirəsini içirəm. Demək olar, hər gün bu reseptimə əməl edirəm və mürəbbəli çayı da əlimdən qoymuram.\nİştahamda dəyişiklik olmayıb. Sadəcə bir səhər şirə içəndə gödüm ki, dadbilməm itib. Bu bir az həyəcanlı məsələdi. Ən kəskin dadlar belə yox olmuşdu, sarımsaq yedim, onun dadı qalmışdı.\n3 gündən sonra qızdırmam itib-getdi. Amma bəzən geri döndüyünü hiss edirdim. Qızdırma da aldadıcı olur; gedir, gəlir.\nEvdə qaldığım günün axşamı təcilli yardım gəldi. 3 tibb işçisi gəlmişdi, boğazdan yaxma götürdülər. Elə həmin axşam müalicəyə başladıq, əlamətlərdən COVİD-ə bənzəyirdi; istilik var, bir də halsızlıq, həm də bədən ağrıları.\nTəcilli yardım komandasında gələn biri çox təcrübəli və qayğıkeş insan idi, dərmanların siyahısını verdi, "ziyanı yoxdur, nəticəni gözləmədən qəbul edin".\nAptekə gedib onları aldım. 380 manat etdi, amma dərmanların hamısı deyildi.\nİlk resepti sizə təqdim edirəm:\nAzitromisin 500 mg gündə 1 dəfə, 3 gün\nZinkorot 25 mg gündə 1 dəfə\nVit C 1000 mg gündə 3 dəfə\nArbidol 200 mg gündə 3 dəfə\nKardiomagnil 150 mg gündə1 dəfə\nSelen 1 tab gündə 1 dəfə\nMaqnerot 1 tab gündə 1 dəfə\nTamiflu 1 tab gündə 1 dəfə.\nDeksametazon gündə 1 ampula sistemlə birlikdə,\nSistem olaraq Pascorbini və Dematon T\nNacl 200 mg, sistem şlanqı\nDevitor 8 damcı\nAptekə axşam, hava qaralandan, küçələrdən adamlar yığışandan sonra getmişdim. Əczaçı siyahını görən kimi məsələdən hali olsa da, bir söz demədi, bir an üzümə diqqətlə baxdı, sonra başı öz işinə qarışdı.\nElə o axşam atma dərmanlara başladım.\nGündəlik iynə və sistemlər üçün evə gələn tibb bacısı tapmaq müşkül məsələyə çevrilsə də, bir dostun sayəsində o da həll olundu. Növbəti gün axşam telefona sms gəldi, nəticə pozitiv idi. Sonra icra hakimiyyətindən zəng edib vəziyyətlə maraqlandılar. Bu zəng hər gün təkrar olurdu. Çox nəzakətli, qayğıkeş avazı olan o səsi bu gün də eşitsəm, dərhal tanıyaram. Başqa dövlət strukturlarından da zənglər gəldi. Bir neçə gündən sonra o zənglərə cavab vermədim. Başa düşdüm ki, bu mələk səsli zənglər çox formaldır. Real heç bir yardım etmək üçün deyil. Əksinə adamın əsəbini pozur. O zənglər yardım etməkdən daha çox hələ ölməmisən demək üçündür; nə həkim təyin edirlər, nə də tərmanla təmin.\nBir gecə yuxum qaçdı. Beynimi məşğul edən hər hansı fikir yox idi, sadəcə özümü burulğan içinə düşmüş kimi hiss edirdim. Həyatım, xatirələrim tam dumana bürünmüşdü. Havasız bir durumda, boş fəzada məqsədsiz dolanan yarpaq kimiydim. Havam çatışmadı. Bunun necə olduğunu hiss etmədim. Naməlum bir güc məni balkona çıxardı. Orda gecənin mübhəm çağında, sakit və sərin havanı var gücümlə içimə aldım. Dərin öskürək tutdu. Xəstələndiyim vaxtdan ilk dəfə belə güclü öskürək yaşadım. Ciyərlərimin dibində məskunlaşmış hansısa düyünün açıldığını duydum. Bir neçə nəfəs hərərkətləri etməyə davam etdim. Artıq nəfəsim maneəsiz hərəkət edirdi. Hətta nəfəsimi buraxmasam belə içəridə heç bir qıcıq yaratmırdı. Gözlərimdən yaş gəldi. Görünür, öskürəyin təsiri idi. O gecə rahat yatdım.\nGecə yaşadıqlarımı həkimə danışdım. KT-yə getməyi təkid etdi. Medical Center-ə getdim. 140 manat xərcim oldu. Bir gün sonra cavabı gəldi. Həkimə göndərdim, dedi 15% buzlaşma var. Qan analizləri də vermək lazım gəldi. "Sağlam Ailə"yə analizlər üçün 189 manat ödədim.\nQan analizlərinin cavabına görə covid itmişdi.\nDaha doğrusu, yolxucu formasını dəyişmişdi. Artıq kiməsə məndən yoluxa bilməzdi.\nKT və qan analizlərindən sonra həkim radikal tədbirlər görməyə başladı. Bir həftə sistem təyin etdi. Eyni zamanda sistemə dekzametozunun da qatılmasını təkid etdi.\nSümüklərimin ağrısı tədricən azaldı, quru öskürəyə bəlğəm əlavə oldu. Qızdırmam qaydaya düşdü. Amma dadbilməm hələ də bərpa olmadı.\nSistemlər, iynələr bitənə qədər evdən çıxmadım. Dərmanları və ərzağı dostlar və qohumlar alırdı. Onlar da qapıda qoyub gedirdilər. Belə başa düşdüm ki, covid müalicəsi çox bahalıdır. Üst-üstə toplayanda 1500 manatdan çox xərc çıxdı. Əgər tanışlar və qohumlar olmasaydı, vəziyyət çox gərgin ola bilərdi.\nİndi aptekə girəndə demək olar ki, əksəriyyət o dəmanları soruşur. Onlar da yoxdur. Kleksanı bir tanışa alıb göndərdim, bir iynəsi 70 manat, özüm üçün alanda isə bu 17 manat idi. Qanda qatılaşmanın qarşısını alır. Əsas dərmanlardan biri Arbidol ümumiyyətlə apteklərdə yoxdur. Arbidolun əvəzinə indi Favipiravir təklif edirlər. Onun qiyməti bir ay əvvəl 250 manat idi, indi isə 500 manatdır. Türkiyədə bu dərman reseptlə verilir, bizdə isə reseptsiz.\nXəstə olduğum müddətdə iki dəfə qanunu pozaraq evi tərk etdim, həkim müayinəsi üçün. Təcilli yardım çağırmaq real deyildi, halımı soruşmağa zəng edən dövlət qulluqçuları da "görək nə edə bilirik" - deyib qeybə çəkildilər.\nBu məsələni qadağa qoymaq yaxud cəza verməklə nizama salmaq olmaz. Qanun ən köməksiz və kimsəsiz insanların halını göz önünə gətirərək qəbul edilməlidir.\nLazım olan dərmanları online sifariş etdik, 1 həftə sonra zəng edib, "gətirək", deyə soruşdular.\nYaxşı ki, ilk yardıma gələn komandada gizlin qalmasını dönə-dönə xahiş edən təcrübəli bir həkim varmış. Əgər onun məsləhətləri olmasaydı, vəziyyətim yaxşılaşmazdı. O, məsafədən də olsa müalicəsini uğurla apara bildi.\n1. Dünyada sizi sevən və sizin sevdiyiniz kimsə varsa, bura övladlar və yaxınlar aid olur, onda covid sizə qələbə çala bilməz.\n2. Qrip əlaməti varsa, mütləq həkimə müraciət edin.\n3. Həkimlə bütün halınızı paylaşın, yazılan dərmanları vaxtında qəbul edin.\n4. COVİD-19 zarafatı sevmir. Bir an özünüzü rinqdə hiss edin. Səhlənkar olsanız, rəqibiniz zəif yerinizdən vurub məhv edəcək.\n5. Dövlətdən yardım gözləməyin. Xeyri yoxdur. Özünüz dərhal hərəkət edin, dost-tanışların köməyini istəyin, çəkinməyin".скачать dle 12.1